url: =Libya jar wawar n waydud d umɛujjeḍ n regnus x igerwan-nnes | Le RIFAIN\nLibya jar wawar n waydud d umɛujjeḍ n regnus x igerwan-nnes\nLibiya: adu jahennama n Lgeddafi\nXemi i d nettidar Libya, axarres-nneɣ ittraḥ nican ɣar tewlaft n Mɛemmer Lgeddafi. Cḥal mma dag-s nenna qqiment ɛad timenna i wae nesri niɣ tinni war neẓri.\nLgeddafi, netta ittwaḥsab zeg ibuhariyen n « waɛraben » ig iḥekmen. Yenneqreb x ujellid-nness umi qqaren Driss Ssanussi, ig yeqqimen d ajellid awarni listiqlal n Libya x Uṭalyan di 24 dujnbar 1951.\nDeg wass n 1 cutanbar 1961, iruḥ ujellid Ssanusi ad idawa x rehrac di barra i Libya, ikker-dd Lgaddafi inneqreb x-s d netta tuɣa yella d Qabu di lɛaskar n Libya, suya idwer netta ig iḥekkmen di Libya zi nhar-nni. Iwca-as isem i lḥukem-nnes d uneqreb ig yagga x ujellid « tagrawla n umenzu n cutanbar».\nLgaddafi issers lḥukem-nnes x teymmunin timeyduda (اللجان الشعبية) d ijjen lḥukem amen yenna netta jar lkumunizem d lkapitalizem, lḥukmma war day-s mkur 1000 n yewdan tentaxaben ijjen zay-sen issawar s yisem-nsen ɣer Wegraw ameqqran amatu (المؤتمر الشعبي العام).\nLḥukem-a wanita iqqar-as netta Lgeddafi « tiẓri n umaḍal tis 3 » (النظرية العالمية الثالثة) yura-tt ifasr-itt deg udlis azeyza. Lgeddafi yixḍar abrid n tqawmajit n Waɛraben, ibedder isem n Libya zi tajellidt n Libya ɣer « Ljumhuriya Taɛrabt n Libya » umbeɛd yarni-as isem n « Tameqqrant » , mamec igga i yexf-nnes ajellid ameqqran n ijelliden n Tefrikt.\nRni-dd xa-s aṭṭas n tubbuherya (amen tuɣa xa-s qqaren waɛraben di lmidya -nsen). Yetwtaḥsab netta Lgeddafi zi yinni ig iḥekmen aṭṭas, zeg inni i war idjin bu d ijelliden, tuɣa ittwala ixef-nnes d Amɣar n waydud n Libya.\nLgeddafi igga aṭṭas n ɣezzu deg waydud n Libya am netta am yinni ig iḥekmen x tmura n sennej i Tefriqt, yefsu agdud n Libya deg waṭṭas n iseggusa, ɣezzu ameqqran di reḥbes n « Abu Slim » mani tuɣa iḥebbes aṭṭas n imxarrsen d imariten d iwdan tuɣa yedjan kuntra-nnes. Tiweḍ tagezzart i din yegga deg ineḥbas ar 1170 unecraf i din yenɣa ass n 28 yunyu 1996. Rni-d x-as tigazzarin i ggin tarwa-nnes di mkur amcan mani tuɣa ttraḥen, am tenni yegga mmis Ssaɛidi Lgaddafi deg undrar n tcamma, mani yenɣa 20 n yewdan zeg yinni tuɣa idjan iked tarfiqt n « Ahli Aṭrablsi » kuntra i tarfiqt n memmis n lgaddafi « tafiqt n tamunt ».\nLibiya: zi Lgeddafi ɣer Tegrawla n 17 febrayer\nDeg usegg°as n 2011 umi neqqar tagrawla n wayduden n sennej i Tefriqt, ikker-d waydud Alibi igga tagrawla-nnes ura d netta umi qqaren « tagrawla n 17 Febrayar 2011 ».\nƔar umezwaru n ufuɣen tuɣa djan di tendint n Benɣazi, tuɣa ttefɣen aṭṭas familiyat n yinni yemmuten di tegezzart-nni n webniq n « Abu Slim » mani ttuɣa ttadfen bra ma ad kkan x ca n rfusina. S uya, bdan Iliibyen ttefɣen s waṭṭas, bdan ttmarnayen-d ktar zi wami yebda lmexzen n Lgaddafi iccat di yinni ig ittefɣen tettaren tasɣart-nsen di tadimuqrtatect d rḥeq di tudert n trelli di tmrt-nsen.\nLpulis n lgeddafi isqada-asen-d yinni umi qqaren lbalṭajiya niɣ umi neqqar s Tmaziɣt icemkaren ḍ iɛeyyaciyen, ccaten yinni ig itteffɣen rezzun tasɣart- nsen.\ntemɣar tagrawla n waydud Alibi, bdan ttarin di reḥyuḍ taggen-as tiwlafin i Lgaddafi am ccitan niɣ am wamẓiw, zzay-s rẓin rḥiḍ-nni n tigg°di i ttuɤa dag-sen, cwayt cwayt, ar ami ṭṭfen Lgeddafi di temdint mani yexreq « Sirt » yennuffer deg ijjen uqadus n buxraru, mani neẓra mamec das-ggin nɣin-t deg ijjen ubidyu yeɛdu-d ura di tmeqqranin n midya n ddunect.\nAgenduz i yeffɣen zi Farma n Fransa !\nAr danita, kulci ittbana-d nurmal, maca xmi i nrezzu di tmeslayin n pulitik, nettaf aṭṭas n yemxumbar iyeqqnen ɣar min yemsaren di Libya, qber ma a nadef deg wefsay n min i weqɛen d min ittewqiɛen di tmurt n Libya, a neɛqeb ɣar min tuɤa ittwaqqaren i Lgeddafi rumi tuɤa x-as aweddeb n Umarikan d Uruppa zeg ussegg°as n 1989 ar ami d 1998. Tuɣa qqaren-as i Lgeddafi « agenduz i yeffɣen zi farma n Fransa ».\nAssegg°as n 2011 d 2012, tekkar Fransa d lɛesker n Nnatu iked Lgeddafi, Sarkuzi arrayes n Fransa issek ṭṭeyyarat bac ad ggent qaṭuɛa i ṭṭeyyarat n Lgeddafi i ttuɤa yexes ad zzay-sent yewwet aydud n Libya amen tenna rmeḥkuma n Fransa. Ssenni yeffeɣ-d Lgeddafi d mmis Sayf Al-islam nnan s yires-nsen « aqa aydud Alibi iwca tinɛacin i Sarkuzi bac ad yexdem Libya wadji bac ad as-d-yessek ṭeyyarat ad x-as yegg rḥab».\nAwerni manawya mmarra, awarni umi yemmut Lgeddafi, yeffeɣ Ulubnani umi qqaren Ziyad Taqiy Ddin yenna « aqa Abdellah Ssanussi ameqqran n Sikritarya n Libya di rɛahed n Lgeddafi, yesseɛdu-as xemsa melyon Euro i Sarkozi d umeqqran n lintixab-nnes umi qqaren claude guéant, mamec nettaf aɣemmis-nni umi qqaren « Midiapart » ifsar-d mmarra tiwriqin d fakturat i d isccanen tidet n min yenna Taqiy Ddin.\nZi jjihet nneɣnit inna abuɤaw n Sarkozy belli qa fakturat-nni zewwrent, s uya yunnuɣ ccɣer jar lwakil d rqadi d ubuɤaw n Sarkozy ixef ḥekmen s ɛamayen iseggusa n reḥbes d 3700 Euro n ubrusi.\nAwarni tlett yyam x raxart n Lgaddafi ass n 20 ktuber 2011, d ca zi tarwa-nnes awarn-as, ibda « agraw awatani anmattay » ad yessuyur Libya, mamec i d-yeffeɣ s yijjen wawar iqqar day-s belli Libya tesnufser ixef-nnes zeg udiktatur n Lgeddafi.\nAwarna-as s ijjen usegg°as, Agraw awatani yesseɛdu reḥkam i Lbarlaman n yemɣaren n Libya ixef ntaxben Ilibyen di tɣucet n 2012, amen nessen belli min iweqqɛen di Libya wadji yus-d amenni waha, nessen balli Lgeddafi tuɣa drust iri yeqḍa x Igrawliyen, ad yili din adaf n iwdan d iberraniyen ḥma ad mmlen ila manayenni zeɛma yemsaren d tagrawla kunṭra i Lgeddafi.\nNettaf aṭṭas n tmura i dinni yudfen bac ad rẓen Lgeddafi d lɛeskar-nnes, u zzay-sent aṭṭas zi wafrik d Urupa d Umarikan n wadday d sennej, d jjihet n Asiya, minzi ɣa nessen belli amenɤi n Libya ijjen umenɣi ɣar-s abrid ɣar umenɣi n regnus n ddunect x upittrul d inirji yedjan di Libya, regnus-a i tuɣa war qabren Lgeddafi d mamec yaznuza apitrul n Libya, d mamec i t-isseggura x ɣana-nnes, am rweqt-nni rumi ibelleɛ tasebbatc n pitrul x tmurt n nurwij rumi ṭṭfen memmis yewta ijjen txeddamt-nnes d tameɣrabect. S uya min ittemsaran di Libya, d ijjen umenɣi ɣer-s aṭṭas n iɣembab i yeffaren sadu waṭṭas n lmaskat id ɣa nexbec ad day-sent nessefsi, bac a naweḍ ɣar yijjen refhamet n min ittemsaren di tmurt n Imaziɣen n Libiya.\nLibiya: Azzareg n wamẓiwen d iḍemmaɛen\nS uya, aseqsi i d-yesrusan ixef-nnes s jjehd, mayemmi Libya udfent day-s aṭṭas n regnus d rɛeskarat n barra ? min xef dinni ttmenɣan ? mayemmi war yewqiɛ umenɣi am wenni di Libya di Tunes niɣ di Misra ? mayemmi amenɣi n ddunect yewqeɛ di Libya, Surya ḍ Lyaman ?\nMaca libya ijjen umenɤi weḥḥdes, isrusa-dd aseqsi n tarwa n tmurt, Imaziɣen n Libya amur amezwaru awarni usdurri n Uṭalyan, ad ffɣen ad inin awar-nsen di tmurt-nnsen. Man-tt rxedmet i tteggen d wawar i qqaren maḥend ad arebḥen tamurt-nsen, bac ad ffɣen arabḥen s ijjen txessart d tamezzyant ? ma ggin falta rumi qebren Turkiya ad ten-tɛawen ? niɣ tuɣa ixessa-asen ad qebren ijjen Lgeddafi nneɣnit umi qqaren Ḥaftar Xalifa, jjiniral n Lqeddafi ?\niseqsan-a ad x-asen d-nexbec, a nerzu min x-asen d-ittarran.\nJar tɣuccet n 2012 d dujanber n 2015, aṭṭas n min yemsaren di Libya, zzay-s tamenɣiwt n lqunsu n Wamarikan, d wesḍuqqez n mani ittiri lqunsu n Fransa. Di rweqt-a di i d-udfent aṭṭas n terfiqin n rɛeskar n Daɛic bdant ttxarwaḍent di Libya, maca asaqsi ig ssawaren x yixef-nnes, manis i d-kkint tarfiqin-a ? amen nessen daɛic yedjan di Libya war ɤars bu firu aked tarfiqin n irhab yedjan di wafrik (am Buku Ḥaram…)\nDanita nettaf rxedmet i tetteg Limarat deg waṭṭas n regnus d tmura mani i ttirint imxumbar, zi min tuɣa d-tsewwaran tarwa n tmurt, nettaf arrigularis (lmortaziqa) i yammuten di Libya x ufus n Imaziɣen yarḍen arruḍ, ksin resnaḥ day-s bandira n Limarat d Ssaɛudiya. S uya min nnan Imaziɣen deg isiwaḍ-nnsen belli qa Daɛic n Libya qa tettwag dinni waha wa ɣer-s bu firu iked tenni n Surya d Lɛiraq.\nAṭṭas n iɣemmisen n Libya ggin-d ttsawar n lɛeskar n Daɛic di Libya d lɛeskar n Ḥaftar, ɣar-sen resnaḥ d ijjen, zi manaya nettaf belli Limarat d imeddukar-nnes tuɤa ssewjaden i wadaf ɣar Libya s lɛeskar n Misra, mani i d-ikumasa manaya, ass umi ɣer-sen Imisriyyen di Libya s yisem n Daɛic. Ar danita, nettaf belli duwal n waɛraben isscemriren s tinɛacin n lpitrul, ttirarent aṭṭas n twriqin bac ad rren Ḥaftar (d Lgeddafi wis tnayen) ad yeḥkem Libya, mani i d-sbanen reɛdawect-nsen i waydud n Libya d Imaziɣen ig iḥekkmen di rɣareb (Ṭarabulus).\nLibya d waydud-nnes, ufin ixef-nsen s tnayen n lḥukumat d tnayen n barlamanat, lḥukuma d barlaman n rɤareb, dag-s Imaziɤen d tarwa n tmurt, rezzun ad ḥekmen tamurt-nsen s yixf-nsen. Lḥukuma n Ṭarabulus nnettat i zi yenɛem wegraw n regnus n ddunect imunen (ONU). Lḥukuma d barlaman n ccarq, day-s Ḥaftar d jiniralat-nsen akid-sen duwal n waɛraben (Limarat… rni x-asen Misra).\nLmuɣrib man amkan-nnes di manaya?\nDanita, itadef-d Lmuɤrib aked wegraw n regnus imunen (ONU), bac ad ɛawnen aydud n Libya ad yeffeɣ zi tanda n pulitik i di yewḍa ad fesyen icedditen iẓeyyaren, s uya di Dujanbar n 2015, sinyan aṭṭas n yemɣaren n Libya, ijjen wemsetfaq di temdint n Sxirat di Lmuɣrib, s adu tiṭṭawin n wegraw n ddunect, ssenni i d-tteffeɣ lḥukuma n wemsetfaq n Sxirat, amɣar- nnes Fayez Ssarraj, ig yeggin aṭṭas n rxedmet di Libya, arrin-d raman ɣar Libya n rɤareb. Maca iqqim Ḥaftar d lḥukuma-nnes d lɛesker-nnes kuntra i lḥukuma n Ssarraj.\nTuɣa din aṭṭas imerqiten jar Ḥaftar d umeqqran n lḥukuma n lwifaq lwaṭani Fayez Ssarraj, msetfaqen bac ad qḍan x daɛic d tarfiqin n lɛeskar ig teggen rfuḍa di Libya tekmer. Ssanita nettaf aṭṭas n jiniralat udfen di lɛeskar-nni yegga Ḥaftar di ccareq bac ad qḍan x rfuḍa, zi jjihet nneɣnit nettaf umi qqaren ajemmuɛ n « refjar n Libya » isbedd rfuḍa di rɤareb snufslen Tarabulus, rrin-d agraw awatani ameqqran zay-s ggin lḥukuma n lwifaq awaṭani.\nLibiya jar Serraj d Ḥaftar\nAwarni wemsejbad jar ccareq d rɤareb n Libya, imun Ssarraj iked Ḥaftar ḍi ass n yulyu 2017, di Ciel Saint Claude di temdint n Paris msetfaqen bac ad qḍan x rfuḍa i di tettnaxbaḍ Libya. Awarni manaya, msarent aṭṭas n timsrayin war ruhent ca amec tuɣa yenna wemsatfaq n Paris. Aṭṭas n iduqqaz d rbumbat dduqqzent di Libya, zzay-sent tinni n tnayen n bu yɛamar n daɛic rumi sduqqzen ixef-nsen di rbiru n Tegarwt i tuɣa yedjan xef lnixabat di Tarabulus ass n 02 may 2018, mani iwyen tamennawt i 14 n yewdan. S uya aɛqeb Ssarraj d Ḥaftar munen di Paris ass n 10 dujanbar 2018, mani mɛahaden bac ad ggen intixabat x barlaman d arrayes i ɣa i iḥekmen di Libya.\nAr danita ittban-aneɣ-d kurci yeggur mliḥ ar Ilibiyen, aceddi-nsen fesyenten s ufus-nsen. Arami d nuwanba di Balirmo tamedint n Uṭalyan, imsar din ijjen umerqi x Libya, dinni kkaren Ilibiyen iked waya uya, mmenɣent dini ragnus jar-asent, tinni irezzun ad ttwaẓemmen idamen n tmurt n Libya. Amsagar n Uṭaliyan mani iwqeɛ wemseksi, idiqq zay-s Ḥaftar, amec teffeɣ zzay-s Turkiya.\nDanita ittbana-dd belli tamesrayt n Libya war teqqim ca jar tarwa-nnes waha, nettaf aṭṭas n regnus dag-s i d-yudfen, ktar regnus i yarezzun x pitrul d tfuct d min iqqnen ɣar Inirji, rni x-as amcan i di tedja tamurt n Libya i d- yusin x rebḥar acemrar. Zi regnus-a tina nettaf Arrusiya, Amarikan, Turkiya, Limrat n waɛraben, Ssaɛudiya, Misra Fransa, Aliman, Aṭalyan, Aglanzi (Lmuɣrib, Dzayar d Tunes icqa-tent rehna n Lbiya ktar zi ca nneɣnit waxxa rezzunt ra d nnitenti x rḥeqq-nsent).\nLibiya tweddar-as !\nLimarat d Ssaɛudiya ɛarnent Ḥaftar bac ad iqḍa x rɤareb n Libya mani tedja lḥukuma i zi neɛɛem umaḍal d wegraw n ddunect, isug s lɛeskar-nnes ɣar Tarabulus, mani ɣer-s d-immerni imeqqranen n tqebbar d yenni ɣar carq i xef ig iḥekkem tamurt n Sabha d Craramani idja iyyar ameqqran n pitrul di Libya, awarn-as ibda asugi ɣar Tarabuus, mani kid-s d-kkaren Imaziɣen d lɛeskar n lḥukuma n Libya sbeddent s weɛmud, danita nettaf Arrusya tudef-d iked Ḥaftar mani das-yemmarni jjehd, maca zi jiha nneɣnit tudef-d Turkya tessiɣ-d fus-nnes i lḥukuma n lwifaq awaṭani ass n 5 zi nnayar n 2020, mani iwer das-iɛjib ca lḥal i wagaw n tmura n Europa adaf i d-ggint Arrusya d Turkya, mani tebda Arusya tnekkar belli qa tettɛawan ca n ḥedd di libya.\nDanita nettaf Misra tudef-d s jjehd-nnes, amen nessen Misra ɤer-s aṭṭas n ifiran iked Arrusya d Limarat d Ssaɛudi, amen nettwara assa, xsent ad ṭṭfent acbar i ked Turkya i ttɛawanen lḥukma i zi yenɛem umaḍal zi nhar n usiyni n Sxirat di Lmuɣrib, asyini i zi war ineɛɛem Ḥaftar.\nAr danita, nexs a nini, xemi tweṭṭa tfunast, teffɣent-id tixedmyin zeg iɣuraf nsent.


timestamp: atn

url: =Slimane Azem ad d-yeqqel\nSlimane Azem ad d-yeqqel γer Wegni Geγran\nSlimane Azem, ameqran deg yimedyazen-icennayen n Tmurt n Leqbayel, yemmut u yettwamḍel deg lγerba deg 1983. D acu kan, dduṛt-agi ad d-yeqqel γer tmurt-ines.\nAcḥal n yiseggasen ay ttwamenεent tezlatin n Dda Slimane seg ṛṛadyu d tilibizyu n Ldzayer, d acu kan, medden akk llan ssnen-tent u cennun-tent-id. Ccna-ines ur yelli d tizlatin n zzhu ur nemεin wanag d isefra yesεan lmeεna meγγren, d wid yettḥazen medden deg wul-nsen. Slimane Azem yecna γef lγerba (A Muḥ, a Muḥ ; Aγrib, abeṛṛani ; Afrux Ifirelles), am wakk-n yecna γef werway ay rwint lumuṛ deg ddunit-a (Terwi, tebberwi, atg.), u yesmekti-d i waṭas n medden terẓeg d lweεṛan n tudert deg lγerba.\nTaγiwant (commune) n Wegni Geγran tessebded-d Aseqqamu akudan (comité provisoire), u d amγiwan (lmir) ay d imḍebber-ines. Deg 23 Yebrir iεeddan ay yebda useqqamu-a la yeγγaz amkan anda ara yettwabnu usektu (stèle) i Slimane Azem. Amkan-a yuzga-d sdat n tsenbert (place) n taddart yernu d tiddukla ay t-id-ifernen.\nSlimane Azem ilul-d deg wass n 19 Ctembeṛ 1918 deg Wegni Geγran [adrar n Jeṛjeṛ, Tizi Wezzu], u yemmut deg Moissac, deg Tarn-et-Garonne [Fṛansa] deg wass n 28 Yennayer 1983. Am waṭas n yelmeẓyen n zzman-ines, Slimane Azem yunag γer Fṛansa akk-n ad yeqdec, imi tudert tella tewεeṛ, medden llan ṛwan lḥif deg tmurt. Tizlit-ines tamezwarut, A Muḥ, a Muḥ, teffeγ-d deg yiseggasen n 1940, u yes-s ay d-yebda Slimane yiwen n umecwaṛ γezzifen deg ccna, yeṭṭef 50 n yiseggasen u yecna-d deg-s γef temsal yemgerraden. Deg 1979, Slimane yufa-d lḥal yecna 70 n tezlatin, ugar n wezgen seg-sent ssawalent-d γef ubeddel n tmetti (société). Imi ay tbeddel tudert n tmetti, u mfaraqen medden, banen-d aṭas n yiγeblan d tlufa, Slimane Azem yerra-asent-d akk s lexbar u yessefra fell-asen akk. Daγen, Dda Slimane yettnaγ γef wazalen (valeurs) iqdimen, leεwayed yelhan, u ibedder-d Ṛebbi deg yisefra-ines. Yuγ lḥal, Slimane Azem yezga itteqqel γer ddin deg tezlatin-ines. Maca, seg tama niḍen, Slimane d amedyaz n lγerba u yessefra daγen γef ubeddel ara yettbeddil umaḍal (ddunit). Tizlit-ines Terwi, tebberwi, tesskanay-d dakk-n Slimane yerra-d ddehn-is γer tikli n umaḍal.\nKra n medden umi dreγlent wallen wten deg Slimane ama asmi ay yedder, ama asmi ay yemmut, u εerḍen ad t-id-weṣ̣fen d « win yellan d abeṛṛani γef tmetti-ines » (société). D acu kan, γas ma yella wigi llan bγan ad t-ttun medden, aṭas seg wid iḥemmlen ccna, ama deg Tmurt n Leqbayel, ama anda niḍen, kemmlen la as-sellen u la ttembaddalen tizlatin-ines, γas s tuffra. Aṭas seg yexṣ̣imen n Slimane Azem ay yuran fell-as akk-n ad d-inin dakk-n ur yettekka ara deg yimenγi γef Ldzayer : yessefk ad d-nesmekti dakk-n Slimane yella d ameγnas deg Ukabar n Wegdud Adzayri (PPA), yernu yettekka, s tγara-ines (à sa façon) deg yimenγi i ussuffeγ n Fṛansa armi d asmi ay yeγreq deg yiγeblan n tudert.\nAss-a, Agni Geγran tebγa ad tessemγer yes-s u ad d-terr iγiγden-ines akk-n ad ttwameḍlen deg tmurt-nni ay iḥemmel. D aseqqamu-nni akudan (comité provisoire) ara d-yelhun d tririt n tfekka (ljetta) n Dda Slimane, yellan d azamul n ccna aqbayli. Aseqqamu-a llan deg-s 12 n yimaslaḍen (membres) yernu d amγiwan (lmir) ay d imḍebber fell-as. D nitni ara d-yesgerwen idrimen, ad sseddun u ad ṣ̣eggmen lecγal n wawway n tfekka n Dda Slimane. Γef leḥsab n useqqamu-a, taγuzi d ussersi n llsas n usektu-nni (stèle), abelleḍ-ines, lebni n uẓekka n Dda Slimane akk d tekla (peintures) ad sqamen azal n 708.701,36 n yidinaṛen (sebεin n yimelyunen), yernu ay-a mebla asebded-nni (statue) ara yersen dinna. D acu kan, γas ma yella leqdicat ad d-sqamen anect-a, aseqqamu iεewwel ad as-yerr tajmilt i Slimane Azem akk-n ay tt-yuklal.\nD tawacult n Dda Slimane ay iqeblen ad t-id-awin seg lγerba, imi d ay-a ay yella yessaram ama d netta, ama d wid ay t-iḥemmlen. Slimane, γas yejwej, maca ur d-yejji ara arraw-is, yernu ula d tameṭṭut-ines temmut. Ma yella yettwabna usektu-a akk-n iwata (yernu kulci yezmer ad yettwaga), ad nezmer ad as-nettarra tajmilt i Dda Slimane yellan d yiwen seg wid ay as-yeldin abrid i ccna aqbayli akk-n ad d-iban.\nD acu kan, Slimane Azem ur yemmut ara, wanag isefra-ines d awezγi ad ten-iεeddi zzman.\nSγur A. SAID\nL’Expression, 29 Yebrir 2007


url: =Israil: Luluf i yeffɣen ḥuma ad stewwjen Natanyahu | Le RIFAIN\nIsrail: Luluf i yeffɣen ḥuma ad stewwjen Natanyahu\nTikli di Lquds ass n 12 cutanbir. (Photo, AP/Sebastian Scheiner).\nFfɣen aɛecci n ssebt luluf n israyliyen di Lquds. Ttettren zi jjdid ḥuma ameqqran n lwuzara n Israil, Benyami Natanyahu, ad yejmeɛ leqcawec-nnes. Manaya, awarn i umi i t-ttahamen s tuɛɛefna d usugur-nnes aɛeffan i yiger n sseḥḥet x uɣezdis n usugi n lebbla n kuruna.\nZi beddu n unebdu, ttmunen yewdan di Israil awarn i kul ass n ssebt. Di tneddam timeqqranin, sɣuyyun baj ad itewwej Natanyahu. Wer dd-rrin lexber i leḥmu ula i ubirus n Covid-19.\nNatanyahu, ɣer-s ttuhma n tuɛɛefna d tukkerḍa n tenɛacin. Netta d ameqqran n lwuzara weḥd-s deg umezruy n Israil i yettwattahmen amen iḥekkem ɛad.\nNatanyahu, i yellan d amendah n ukabar n Likud (afusi) di Israil. Yiwy-itt deg yestayen (lintixabat) ineggura di mars. Uca yegga azellif aked Benny Gantz, saqaren-dd lḥukuma.


url: =You are at:Home»Aẓawan»Timlilit tamezwarut n uwlafan deg temnaṭ n Bgayet\nBy soniahfir on\t 15 mai 2019 Aẓawan\nAsewlef d yiwet seg tmeslayin anda tawlaft tettmeslay-d maca s tsusmi lqayen, am akken daɣen i d-teskanay amek iga umaḍal, maca ur tezmir ara ad tbeddel-it, imi teskanay-d kan tilawt-is. Tawlaft d tugna d lemri n wayen akk i tezmer ad twali-t tiṭ, Daya i yeǧǧan tuget n yilemẓiyen ad qeddcen deg taɣult n usewlef (Photographie), Imi ad d-naf tiddukla-ya tefka azal i tewlaft( la photo) i tẓuri (l’art). Tugna mačci d ayen i tettwali tiṭ kan neɣ ayen i d-tessuneɣ tafat ama d imɣi neɣ d aɣersiw d agama, maca d tazrawt yellan deffir i tewlaft, anect-a ala bab-is neɣ asewlaf ara d-isegzin aya, imi yal yiwen amek i ibennu asentel n tugna-s d wamek i as-yefka tamuɣli, akken ad tt-gzun wiyaḍ, ladɣa wid yesɛan tarmit deg taɣult-a n usewlef.\nTiddukla tadelsant aẓuran d ugtugrin Neɣma n Bgayet, theyya-d timyagert tamezwarut n uwlafan ara yilin deg uxxam n yidles n Ṭawes Ɛemruc. Leqdic-a ad yeṭṭef azal n kraḍ n wussan seg 02/05/2019 almi d 04/05/2019.\nAzal n semmus n tmerwin (50) n yimttekkiyen, snat n tmerwin d semmus berra i ugezdu n Bgayet, semmus n tmerwin d sin seg waɣir n Bgayet.\nTimzikent ad tili s ukuẓ n tewlafin i yal imttekki n taɣult-a, imi yal asewlaf ad d-yefren asentel i as-yehwan.\nAhil n tddukla yella-d d amerkanti, ass 01 deg mayu, d tarmest n yimttekkiyen i d-yerzan berra n ugezdu n Bgayet akked uheyui i temzikent ara yilin ass n 02 deg mayu, deg ubraḥ n uxxam n yidles n Ṭawes Ɛemruc.\nDeg wass wis sin, tella-d tnemselt nusewlef ( Workshop en photographie), sɣur Temsileɣt N Usudu Afrensis N Wehran , massa: Nura Zair.\nMa yella d was wis kraḍ, yella-d akked mass: Abdel Belhaddi bab n ustidyu 25 di temdint n Tunes, anda yeɛred ad asen-d-yemmeslay ɣef leqdic “Master Class En Strobisme” d wamek ara ssxedmen titwilin tiwlafanin (technique photographique ) i as-iwatan i ( le strobisme).\nMa yella deg wass aneggaru, ad xedmen tuffɣa tawlafant (Sortie photograhique), d ussuddes n temzizelt deg unnar. Syin akkin tikci n warrazen d tanagin i yemttekiyen.\nƔer taggara, nessaram ad agten leqdicat yecban wiyi, imi iswi d yiwen, d asemlil n yisewlafen n yigezda, ama sdaxel n tmurt neɣ berra itmurt n Lezzayer. Yal yiwen ad yelmed seg wayeḍ, wa ad mmbadalen tirmitin wagar-asenn(experience) akken ɣer taggara ad tufrar yiwet n tewlaft. Massa: Suniya Aḥfir.\nAsewlef iḥerrez iktayen n umdan, ladɣa tatiknulujit seg wasmi temhaz, ṭuqten wallalen n teywalt, d ayen iyeǧǧan tawlaft nettwali-tt s tuget ama di tiliẓri, assussen deg yiɣmisen neɣ deg wayen-nniḍen.


url: =Tiḥeryaḍin n tayri deg wamud n “ Reɛwin n tayri ” n Karim Kannuf | Le RIFAIN\nTiḥeryaḍin n tayri deg wamud n “ Reɛwin n tayri ” n Karim Kannuf\n« Reɛwin n tayri », Amud n Karim Kannouf\nYura-t Saɛid Belɣerbi\nTayri deg usefru Arifi:\nDeg waṭṭas n isentilen (les sujets) d tɣemmar i di yenna umedyaz Arifi izlan-nnes, tiɣawsiwin-a nettaf-itent aṭṭas qqnent ɣer tudert-nnes d tmukrisin i di ittedder wegdud, am tmukrist n tezwagt (l’immigration) d tmagit d trezzut x tseqqar d waṭṭas nniḍen, maca mala nekker negga ijjen usijji x usentel n tayri deg wesneflul Arifi a naf ittawi tasɣart temɣar zi merra tasekla i ittwannan niɣ i ittwarin.\nMala nekkes afrag x tsekla tarifit a nettwala aberru n yezlan qqimen d agla, ttawyen-dd x tayri d rriḍa d tmukrisin-nnes, d imenɣan d ixeyyiqen d ubeṭṭu-nnes, izlan-a dag-sen ijjen leɛrasi n umawal yemɣar s waṭṭas, yeqqen ɣer tayri, am: (bunarjuf, lkiyya, llif, ixellaḍen, icekkamen, tisennart, lebher, lebhut, timessi, tameddit, beṭṭu, mami, tmamit, mudrus, tmudrust, ul, tayarzawt…) Zzat i merra tibridin n trumansit; ɣer yella tiɣuni aked temnaɣt n Arif iffulkin, d tkarda (carte) n tewtemt d uwtem amaziɣ.\nDeg issegwussa-ya imeggura, iked umussu n usneflul d tarrit n taynit i tira s tutlayt tamaziɣt, nettaf tamedyazt tarifit ula d nettat teɣza-tt tayri, mamek i tudef ulawen n irifiyen, agdud-a i ittwassnen d ayt n wefra d tlelli (la paix et la liberté).\n-Tiheryaḍin n tayri deg wamud n “Reɛwin n tayri”:\nTabridt n tira n usefru Aarifi tennufsel zi tɣarast taqburt, asefru-ya yiweḍ ad yemqudda iked usneflul ameḍlan, s isentilen d tebratin d tmitar i yeksi di tira-nnes.\nWami reẓmeɣ tiburjatin n udlis n Karim KANNUF(1) i umi yegga azwel: “Reɛwin n tayri”(2), ukiɣ iked arrbu n tayri ittbeqqaḍ taykitin-inu am usteftef n tefsut x iyemmumen n tidrin, ssurfeɣ jer isekkilen-nnes, swiɣ zi tiziḍt n tawalin-nnes, ufiɣ ixf-inu deg wammas n tbeḥḥar, ijeddigen-nsent d iɣedduten n yiwalen ssuren s usefru, mani i yiweḍ wezlawi ad yini min wer izemmer yiles a t-yini.\nD tidet dinni ca n taykitin wer ɣer-sent bu wawalen, maca azlawi-nneɣ yenna-tent d asefru, wami dd-iderreɛ i yijjen tesmuḍt n tiwalin, isessu zeg-sen isefra n wedlis, mani azlawi yessawal ɣer taykint n umeɣray s taykint n tayri, nettesla ɣer-s yeqqar di tqessist i umi yegga azwel: “Axmi tesniɛmiled…”:(3)\nDi tubuḍin-nnem ttakiɣ aked tnannit\nTtakiɣ qaɛ min dag-m, x min dag-i ttinit.\nAxmi tesniɛmiled, ttmeḥḥece dag-m tisit\nMani ɛad ul-inu aneglan n taykit!\nDeg wedelis n “Reɛwin n tayri”, mkul taqessist tettasem zi tenniḍen, melmi ma teɣrid taqessist ad tinid tin tif zi ta, isefra n wedlis cennun ijjen tsimfunit n tayri, maca lebda ittɣima wedlis yerbu x tefray-nnes yewt n usentil, tiqessisin-nnes mserwasent, ttnessisent-idd merra zeg yijjen tenda, taɣbalut n tayri.\nDeg uɣezdis-a nzemmer a nini x “Reɛwin n tayri” d adlis amaziɣ amezwaru i di nettaf tiqessisin-nnes merra d tacniwin n usentel.\nMaca tiḥeryaḍin n “Reɛwin n tayri” rrint-idd azal i tira x tmexsa d rriḍa, di “Reɛwin n tayri” ikessi-yanegh wezlawi ɣer yijjen useqsi itterjiji jer yilsawen-nneɣ, ma nzemmer a nari tayri s tmaziɣt, niɣ a nari tmaziɣt s tayri?\nNettesla ɣer wezlwai itterra-dd x useqsi-nneɣ, mani yeqqar x weɛban n wedlis:\nNecc i ɣa yerren tayri tessawal tamaziɣt.\nD necc i das ɣa yeggen di qaɛ ul tazeddiɣt.\nAsefru-inu d leɛwin d tniɣt asl tniɣt.\nYudum x Wemasterdam sḥessen-as deg Utrixt.\nNetaka iked wawal axminni dd-ittreẓẓa tafukt d tisefḍawin n tfawin, ibeṭṭa-tent x-aneɣ d tiqessisin d tiwsin, awal ittreẓẓa jer imeẓẓuɣen-nneɣ am iceqfan n tlaxt, mala nerra aceḍriq ɣer uma-s a nerr taydurt n tayri ɣer uraq-nnes, di ɣa nsess tiziḍt n wawal i ɣer yella ijjen llɣa yefsus am umulleɣ n waman x taryiwin n idurar d izuɣar, mani tent-yercem Karim d tudert di tefray n wedlis-nnes.\nNettwala azlawi yessen ad igeffeḍ awalen, a ten-isettef ijj zzat i wenniḍen, a ten yegg°, a ten-yefren zi min yexs netta, mani yeẓẓu aṭṭas n tewlafin, yessemqudda-tent ikd tamiri-nni zi yufes wul-nnes, d wulawen-nneɣ, deg usefru-ya yessawal ɣer yijjten zag-sent, mani das-yeqqar; cem temserwased iked waẓẓri n tfukt: (4)\nMala texsed-ayi, day-m rebbi ini-t\nMamek dam-t-yeqqar wu -inu s tɣuyyit!\nA dam-ggeɣ tameɣra di tziri, ɣar ini-t!\nAd snewjweɣ itran, ma tfukt, d cem nnit!\nYessuruf s tayri x tfednin n wawal, ittmurud x tma n taykitin-nneɣ, mani nettaf yewca azal i tiɣit n wawal n tenni s wawal n usefru, awal di yerra taynit waxxa azlawi ittaka iked yexf-nnes yemmut, yeqqar: (5)\nTiwalin-nnem d artax, di laxert-inu reffsent,\nSfaqant-ayi afaqi, mmuteɣ, sḥesseɣ-asent.\nTiwalin-nnem d aryer, necc d tisfay-nsent.\nAmcum x-sent yugel, yefteḥ lagg°aj-nsent!\n– Tayri yemmuden s ireyzazen n umezruy amaziɣ:\nDeg wamud n “Reɛwin n tayri” anagi n taykitin, mani daneɣ ikessi wezlawi x tlict n uxarres-nnes, n zekk°u ɣer ujemmaḍin di yusus wul n umiri i yeccin “Bunarjuf” x tgellidin n umezruy, Tunaruz, Numidya, Buya.. i irecmen tawengimt-nneɣ s tewlafin n tayri, aswingem n wezlawi gɣer wazal n Tmezɣa d ayt bab-nnes, i t-yejjin ad yari tutlayt n usefru-nnes s ulaɣi ɣer Numidya, netta ittɣuɣud ɣer-s am bab n usafar zi qqaɛ aṭṭan-nni day-neɣ, ittwala ɣar-s d aman n tfeswin i yessexsayen afadi: (6)\nMudeɣ tifras-nnem, a Numidya mudeɣ\nS qaɛ ilsawen n umaḍal necc ɛad ɣer-m ffudegh!\nMudeɣ necc mmuteɣ, mudeɣ necc ggureɣ\nS izenzaren n tfukt, s isekkilen n wureɣ\nCemm d aman n wedfel, cemm d aḍu i sekkfeɣ\nCemm d asafar i buḥbel i melmi ma helkeɣ.\nDeg yijjen usennif nniḍen, zi tmedyazt ɣer yella wezwel: “Cemm?”, ittetter zi Tunaruz ad teffeɣ zeg uɣamus d uxemmel-nnes, ad tini tiɣuyyitin-nnes s tmagit ɣer midden: (7)\nIwa, ini a Tunaruz! Ini-asen min teɛnid.\nAqqa d aṭṭas i x-am nnan, x yexf-nnem wer tennid!\nIttmuttuy-dd zeg-neɣ Kannuf ɣer yiger n Arif, ɣer tayri i “Buya” yeqqimen tedder d tanettit deg wulawen-nneɣ, zzman s tzemmar-nnes yenti idurar, maca wer yufi bu mamec zi ɣa yeɣḍel amezruy n Buya, nettesla ɣer wezlawi ittemzawar iked yexf-nnes, d tayarzawt x yijjen wakud n wureɣ; yezli am usemmiḍ iked wussan: (8)\nBuya, a tagellidt! Min teggid i yewdan?\nCra d aseqsi tejjid, cra sscan s iḍewḍan.\nAllaɣ-nnem d ill, agg°aj-nnem d itran,\nTillawt-nnem tugel ɣer taggut n iẓewran\nWaxxa nenna, waxxa neḍfes awal x wawal, lebda tettɣima tayri d ijjen taykit ɣer-s adɣar-nnes ɣer merra igduden n umaḍal, maca ɣer-s ula d tazeddiɣt deg yiles d wul d umezruy n yegduden-nni, mkur ijjen mamek ɣer-s isekk°eḍ, d mamek das-yessrufa d asḥinneb.\nDi tumayt n imaziɣen yeqqimen teddar di twengimin-nneɣ, tanfust n “Isli d Teslit”, tamacahut n yijjen tayri ɣer-s azal-nnes, ɣer-s amezruy, ɣer-s ula d ijjen unaruz yemɣar ɣer usirem n imaziɣen, agdud n tayri d wefra.\nKarim Kannuf, deg walaɣ n “Reɛwin n tayri” ishucc-dd x-anegh tiḥeryaḍin n tayri, issenxuxel-aneɣ taykitin-nneɣ zegga ttuɣa ṭṭsent, yegga dag-neɣ ul maḥend a nexs ayawya, wer dinni min yellan yif zi tmsexsa tuɣrist (sacré) deg umeddur d izumal n wefgan.\n1)Ilur deg 1969 di temdint n Nnaḍur, igaj ɣer tmazirt n Uliman assegg°as n 1990, yessufeɣ-dd kraḍ n yedlisen merra di tmurt n Lmeɣrib: “Jar wesfeḍ d usennan” 2004, “Reɛwin n tayri” 2008, “Sadu tira tira” 2010.\n2)“Reɛwin n tayri”, Karim KANNOUF, Trifagraf 2008, day s 206 n tisniwin (pages), yegga-s aseggem n tira imsermad: Hasan BANHAKEIA d Elhussayen FARHAD zi tgharast n tghuri timazighin, Taseddawit n Wejda. Yurra s isekkilen Alatini d Tifinagh.\n3) “Reɛwin n tayri”, tasna wis (48).\n4) “Reɛwin n tayri”, tamedyazt n “Axmi tesniɛmired…” tisniwin wis (48-49).\n5) “Reɛwin n tayri”, tamedyazt n “A tiwalin nnem!” tasna wis (64).\n6) “Reɛwin n tayri”, tamedyazt n “Numidya” tasna wis (85).\n7) “Reɛwin n tayri”, tasna wis (22).\n8) “Reɛwin n tayri”, tamedyazt n “Buya” tasna wis (80).\nAjurnal n Tawiza, uṭṭun 160, ɣuct 2010.


url: = Tasṭurya n Ṛuma (Histoire de Rome, Royauté)\nTasṭurya n Ṛuma (Histoire de Rome, Royauté)\nṚimus d Ṛumulus d akniwen. D arraw n Meɣres, agennaw n lgirra d twestalt (vestale) Riya Silbya, yelli-s n Numiṭur, agellid n Lunga Albya, turbant (ville) talaṭinit, yesuli Askanyus (Ascagne), mmi-s n Ayniyas (Enée).\nNumiṭur, asmi t-yeɣḍel gma-s Amulyus, yekkes-as atṛun (trône), yuɣal d neţţa i d agellid n Lunga Albya. Asmi llulen sakkin Ṛimus d Ṛumulus, yekker ugellid-agi Amulyus yuzen yiwen deg iseklafen-ines, yebbwi-ten, akken ad ten-iḍegger ar wasif n Tibiris (Tibre). Amulyus ira akken ad ineɣ ayawen-agi-ines, imi yugad d akken asmi ara umɣuren, a d-zzin fell-as, ad sekksen atṛun, ad terren i wbabi-nnsen (jedd-nnsen). Maca aseklaf-nni-ines, imi yebbwi iggurdan-nni, deg wakken gezmen tasa-s, ur ten-iḍegger ara ɣer waman. Yefr-iten sdaxel n yiwet n tgamba, rrif n wasif n Tibiris, yeğğa-ten dinna.\nTufan dinna yiwet n talubt (lupa, louve). Tebbwi-ten yid-s ɣer yefri-ines i d-yezgan ɣef tiɣilt n Palatinu. Tebrek fella-sen dinna, tesdurin-ten, tessuṭuḍ-iten, am arraw-is.\nTedda-ţ akken, almi d asmi ten-yufa umeksa Fusṭulus, neţţa d tmeṭṭut-is Akka Laṛuntiyi. Deg imi ur lin ara dderya, bbwin-ten s axxam, sekkren-ten-id, ula d nutni, am arraw-nnsen.\nAsmi mmden, bbweḍen d ilmeẓyen, slan s tmacahuţ-nnsen. Gan akka ɣeḍlen agellid Amulyus, rran babi-nnsen Numiṭur ɣef atṛun-ines.\nYiwen wass, Ṛimus d Ṛumulus, iwakken ad rren tajmilt i wasif n Tibiris, begsen akken ad salin ula d nutni turbant ɣef rrif-ines. Maca sin wakniwen-agi mgaraden ɣef amkan. Ṛimus ira ad ţ-salin ɣef tiɣilt n Abuntinus, ma d gma-s Ṛumulus, neţţa, ira ad ţ-salin ɣef tiɣilt n Palatinu. Uɣalen rran-ţ ɣer igenni. D neţţa i yesefken akken ad sen-d-yinni anda ilaq ad salin turbant-nni-nnsen. Nnan-as win iwalan ugar n wayeḍ n lferg n yefṛax ar igenni, d winna ara ifernen anda ara salin tarubant-nni. Cwiṭ akka, iwala Ṛimus 6 ibuturen ɣer igenni. Maca imir-imir, iwala Ṛumulus 12 ibuturen. Dɣa gan akka: fran-ţ d akken ad salin tarubant-nnsen ɣef tiɣilt n Palaṭinu.\nAkken kan yeɣza Ṛumulus s tyuga aḍṛef n lsas. Iga yess tilas anda ara d-tuɣal trubant-nnsen. Aḍṛef-agi n lsas d ayifus. Yiwen mačči yezmer ad t-yekcem. Maca Ṛimus, deg wakken yerfa, ikecm-it. Dɣa nuɣen nuɣen neţţa d gma-s s isefuden. Ar tagara, yenɣa Ṛumulus gma-s Ṛimus ɣef aḍref-nni n lsas n turbant-nni i kkren ad salin.\nAsmi tuli turbant-agi d ayen, Ṛumulus yuɣal d agellid-ines. Maca Ṛumulus d yergazen-ines yesulin turbant-agi, laqent-asen tlawin. Dɣa gan akka zeḍmen ɣef agdud Aṣabini, yeţţidiren ɣer tama-nnsen akken ad sen-d-akweren tilawin. Imi yekker imenɣi gar sin yegduden-agi Alaṭini d Uṣabini, kkrent tlawin n Iṣabinen, kkant gar-asen, dɣa fran. Sin yegduden-agi gerwen, meslayen dɣa fran-ţ akka. Iṣabinen fkan-asen tilawen i Ilaṭinen, dɣa dduklen, gan yiwen wegdud i ɣef d-yezga ugellid Ṛumulus. Zedɣen turbant-nni yesuli Ṛumulus, i wumi semman turbant n Ṛuma.\nRnan kra n iseggwasen, akken kan yemmut ugellid Ṛumulus, ikcem-iten-id wegdud Atruskan. Dɣa dduklen 3 yegduden-agi, sufɣen-d agdud n Ṛuma. Zedɣen turbant n Ṛuma. Gan tagelda i ṭṭfen lqern igelliden n Itruskaniyen. Syen akken sakkin, imezdaɣ n tmurt-agi sulin taṛipublikt. Maca asmi dduklen 3 yegduden-agi, d nutni i yeɣeḍlen tamurt n Lunga Albiya ? Deg imiren dɣa i yuɣalen d imastaren n tmurt n Latyum (Latium). Tamurt i d-yezzin i tčiṭṭa n Ṛuma.\nTurbant n Ṛuma ɣur-s 7 tɣaltin : Abuntinus, Palaṭinu, Kayliyus, Kwirinalis, Eskwilina, Kapiṭulyum d Biminalim. Ɣef tɣaltin-agi, llan 7 tudrin. D tudrin-agi dɣa i yedduklen akken ad gen tačiṭṭa n Ṛuma.\nTačiṭṭa n Ṛuma, yesul-iţ Ṛumulus deg wass n 21 di yebrir 753 zwar tallit-nneɣ. Degmi mazal ar ass-a, yal ass n 21 n yebrir, ţgan imezdaɣ n Ṛuma, tameɣra.\nIsem n Ṛuma, llan kra imusnawen nnan-d d akken yekka-d deg yisem n Ṛumulus, agellid amezwaru n tçiṭṭa-yagi. Llan wagad d-yennan yekka-d deg Rumina, tadiyust neɣ tagennawt n usuṭṭeḍ, s tlaṭinit Rumen d Tamaẓagt : tamaẓagt-nni n talubt i yetḍen Ṛimus d Ṛumulus. Llan diɣen imusnawen nniḍen i d-yennan d akken isem-agi n Ṛuma yekka-d di Ruma, aman s trustikit.\nLes origines de Rome (Emission de France Inter)\n42070 Visites Aout 2014 //// /// depuis Décembre 2014365901\nlundi 23 septembre 2019 17:34


url: =Asmi ay d-yekker, aqcic-a ur t-yeḥsib yiwen deg taddart-is yernu yexdem d ameksa γer yiwen n umeṛkanti yesεan lmal, dγa wagi yessukk fell-as lbaṭel. Maca γas kkant akk fell-as tigi deg tmurt, asmi ay yekka kra n yiseggasen deg Fṛansa, yeqqel-d alama ay d akal-is.\nUngal-a (roman) yura-t-id bab-is am wedlis n ccfawat, d win ay deg aqcic-nni ay γef d-iḥekku yettmektay-d asmi tudert-ines n wegrud neγ n unubi (adolescent), d tudert ay yekka deg lḥif, d tudert ay deg yettwaḥṛem seg waṭas n tγawsiwin. Asmi ay d-yeqqel seg lγerba, aqcic-nni yessuli axxam s "ugerruj-nni ay d-yejmeε" asmi yella iqeddec deg lminat n Nord. Meqqar yessaweḍ ad yessali axxam u yesεa lḥeqq ma yefṛeḥ s wanect-a. Ihi yeqqel yettḍilli-d seg nnig n useqqif n wexxam-is, u yettsawal i yiman-is, itteg amunulug ay deg d-yesmektay, itteqqel γer deffir, iḥekku i yiman-is γef wamek ay tella tudert deg taddart, amek yesεedda temẓi-s, alama ay d asmi ay t-yessekcem Moura akk-n ad yexdem deg lmina, am netta, am waṭas seg tezzyiwin-is, dγa yettkemmil iḥekku-d γef lḥif akk ay yekka deg tmurt n lγ erba.\nUngal-a (roman) iweṣ̣ṣ̣ef-d s udeqqeq amek yettxemmim yiminig d wamek ttbeddilen medden, amek ttbeddilent leεwayed-nsen d lεeqleyya-nsen deg lγerba. Ameskar (auteur) yura-aγ-d γef tγawsiwin-a iṣ̣eεben, maca imelleḥ ungal-ines s ciṭṭ n uqeṣṣer d taḍsa, d ay-n ay yejjan adlis-a ad yiẓid i tγuri. D ungal yuklalen ad t-teγrem u ad tweṣ̣ṣ̣im wiyaḍ ad t-γren.\nTaγbalut : Albayane (Meṛṛuk)\nYettwaddem-d seg : http://www.tamazight.biz/article741.html


url: =Numéro 44 Mars 2010\n1°) Le texte en prose : Tukkist deg wungal « iḍ d wass » sɣur Ɛ.Mezdad, ayamun 2010, isebtar 127-147\n2°) L'article : Tazwart i tezrigt tis snat n wungal « iḍ d wass » sɣur Ɛ.Mezdad, ayamun 2010\n4°) Tadlist-nniḍen, en PDF , i utiliddem\n4°) Tabraţ sɣur Smail Medjeber ABC Amaziɣ amudd wis sin\n5°) Le poème : « Nnul n wallen-im », « Amer » sɣur Brahim Tazaɣart , tukkist deg ummud n isefra « Amulli Ameggaz », tira éditions, 2009\nTukkist deg wungal « iḍ d wass » sɣur Ɛ.Mezdad, ayamun 2010, isebtar 127-147 police Doulos SIL\nDagi di Teɛja d azaɣar\nDagi di Teɛja d azaɣar. Azaɣar Iɛemriwen ireṣsa gar idurar, yeɣza-t wasif gar-asen. Imezdaɣ-is ur mniɛen deg usemmiḍ, ur mniɛen deg wurɣu. Deg unebdu, iţuɣal d tasilt, urɣu-ines yugar sseḥra. Di tegrest, yeţsuḍu-d deg-s yiwen waḍu d asemmaḍ, ineqqer igelman, iţaweḍ alamma d iɣsan.\nMi d-yeffeɣ seg wanida ţaǧǧan icettiḍen, d win t-id-iqublen. Izemmem akken ilaq abalṭu-ines. Iger aqerru-s gar tuyat, tamart tenul idmaren. Ifassen-is di ljiban, isemlal-iten metwal taɣeggaṭ. Yeccaṛrew cwiṭ seg wakken yugar usemmiḍ. Imir kan, ḥerṣen-t-id ibezzḍan, bɣan ad d-ffɣen imir kan. Yebda asurif metwal lbiruyat. Ahat azal n 30 d lmitra ara yeddu s tazzla.\nTawwurt n djaj annect-ilaţ, idegger-iţ s tayeţ-is. Yekcem ɣer wegnir ahat 10 neɣ 12 iɣallen di tehri. Din i yeţɣimi Dda-Rabeḥ d aɛessas. Atan assa ulac-it, akkersiw-is d ilem. Ibedd din cwiṭ, yurǧa-t ansi ara d-yeffeɣ.\nAhat ula d neţţa yekcem ad iger aman n tasa. Imir kan, atan yewweḍ-d, tamacwart gar ifassen-is, la iseffeḍ yes-s. Yenṭeq ɣur-s Muḥend-Ameẓyan :\n– Azul, a Dda-Rabeḥ, uggaɣ tuɣeḍ-d luḍu. Yerna werɛad d tamudi n ṭhur. Ma d tin n lefjer tɛedda !\nIsakked-it Dda-Rabeḥ :\n– Acu i k-id-yecqan akka zik zik ? Ad ak-iniɣ amɛellem yecɣel. Yerna tura d lawan uxeddim, anekcum ɣur-s ulac. Acuɣer teǧǧiḍ amḍiq-ik ?\n– A Dda-Rabeḥ, d alaɣi i yi-d-luɣan. Nek sufella kan i lliɣ.\n– Ihi, d keč akka ara xeddmen d ccɣel, fell-ak ayen i nnejmeɛen. Ay aqadum uxessar, d aqemmuc i tesemɣareḍ. Annect tebɣuḍ tekkeḍ-t ad k-isegrireb. Ţḥadar iman-ik, a mmi-s n Salem.\n– Aṭas i iḥudren iman-nsen, a Dda-Rabeḥ, ardeqqal ssuma yiwet.\nDda Rabeḥ d ameddakel n baba-s. Akken i unagen ɣer Fransa tikkelt tamenzut maḍi. Akken i kecmen ɣer lmina di temdint n Lille. Ddeqs i xedmen din, Fransa ẓerren-ţ-id kan seg ddaw tmurt. D taberkant am buḥmum i d-sekfalen. Yeqqar Dda-Rabeḥ : « Llant snat n Fransat, yiwet d tinna n nnig tmurt, d tin ţwalin medden, tban i wallen. Tella daɣen Fransa n ddaw tmurt, tinna anagar widak yexza Rebbi i ţ-yessnen. »\nDda-Rabeḥ seg-sen, neţţa akked Salem. Xeddmen deg uɛebbuḍ n lmina, zedɣen ɣer tama-s, ula d učči-nsen ixleḍdeg-s uɣebbar-is. Ula ticki ara ţarran nnefs, ikeccem-asen ɣer turin, rkant akk. Zik i ţenkaren, ad cidden taftilt tafḍist, ţadren deg ugerzi n tmurt, isebleɛ-iten dayen. Tameddit i ten-id-tesusuf, 12 n tsaɛtin deg uɛebbuḍ-is, i tidi, tillas d tuggdi. D iberkanen am buḥmum nni i d-qqazen. Akken yal ass ulac asgunfu. Akken i tɛeţbeḍ ara tsewwreḍ. Ţarran-ţ i iɣallen-nsen. Aṭas i iɣur ṭmaɛ n yedrimen. Aṭas i yeǧǧan dinna afud-nsen neɣ tarwiḥt-nsen. Degmi i d-yeqqim-d deg wawal : aɣrum aberkan.\nAsmi tekker lgirra, Dda-Rabeḥ ula d neţţa yuɣal-d ɣer tmurt. Yeffeɣ ɣer umadaɣ, neţţa akked Salem daɣenni. Ffɣen ad kksen tillas d weɣrum aberkan, d tuggdi. Salem yemmut, ma d neţţa yeggra-d ɣer deffir. Atan yuɣal d aɛessas, sdat lbiru.\nYefka-yas afus-is. Winna iḥemẓ-it. Ifassen n Dda-Rabeḥ weccmen akk s tecraḍ n lmina. Ur as d-yeǧǧa umadaɣ ccwami akken i s-tent-id-teǧǧa lmina. Aglim iweccem ma d turin-is rkant akk ɣer daxel.\n– Amek, a Dda-Rabeḥ, i tebraţ nni rran-ak-d neɣ werɛad ?\n– A Wellah, ma yewweḍ waggur, ar iyi-d-rran i tebraţ nni. Skeflen-d akk ddusyi-inu. Seg wasmi kecmeɣ di 42 armi d asmi i sen-d-ttaxreɣ di 55. Ur yenqis wass.\nTuɣ, d Muḥend-Ameẓyan i s-yuran tabraţ nni. Yura-yas-ţ ɣer lmina anida ixeddem zik. Inuda ɣef leḥq-is, ɣef iseggasen nni yexdem zik di Fransa. Nniqal iɣil d akellex. Aggur kan, rran-as-d ajaweb, neţţa am wakken ur yumin ara. Wagi d ayen ur yeqbil leɛqel-is.\nAmek neţţa i d-yettaxren si lmina deg 55 akken ad ijahed, ad isufeɣ Fransa, assa ad as-d-txelles tidi nni yesmar deg-s. Neţţa yennuɣ-iţ. Yerna idrimen ddeqs. Ssuma n tidi nni yesmar di lmina tugar ssuma idammen nni yesmar deg umadaɣ. Mačči am upansyu am wayeḍ. I neẓra mazal ad nẓer. Dihin ṛwan.\n– Ihi, qrib ad k-id-xellṣen.\n– A Wellah, ar am win i ten-yufan.\n– Tura, meqqar ifukk fell-ak laẓ. Ad tuɣaleḍ d amerkanti. Tajerniṭ-ik tleḥḥu, idrimen umadaɣ, wid n lmina. Ulac win yellan am keč.\n– A mmi-s n Salem, i iţuɣaḍen anagar widak yemmuten.\n– Nek ur ak-in nniɣ kra. D keč i iwalan.\n– Nek d baba-k neɛdel aṭas aṭas. Ur d-qqareɣ ara d atmaten. Tikwal, imeddukal ugaren atmaten. Mačči d tagella d lmelḥ kan i nečča akken, nečča aɣebbar d carbun, nečča aɣrum asemmaḍ d weɣrum aberkan, nečča akken laẓ d lbarud. Neţţa yemmut, nek ur ẓriɣ acu ara rnuɣ deffir-s, acu aḥeq Rebbi, limer yeẓra akka ara teffeɣ, yili ur yeqbil ad yemmet.\n– Qim, a Muḥend-Ameẓyan.\nYeqqim. Akkersiw d asemmaḍ. D akkersiw n wuzzal, yeččenčen ansi k-yehwa ad as-d-tesleḍ. Ticki ara d-yini Dda-Rabeḥ « qim », ameslay ad yiɣzif. Yerna mačči d menwala iwumi i t-yeqqar.\n– Mmi-s n Salem am mmi neɣ ugar. Skud lliɣ di luzin, yiwen ur t-id-iṣaḥ ad as-yexdem kra. D mmi-s umeddakel-iw. Tarṣast nni yenɣan baba-k, d nek i tezgel. Neţţa tḥuza-t yeɣli din menṭeq. Tarṣast tis snat, tḥuza-yi-d deg uɛebbuḍ. Wwiɣ leḥrara amecwaṛ ameqran, si Tasaft-Ugemmun armi d At Weɛban. Tedduɣ, zerrɛeɣ idammen-iw. Ţɣumuɣ-ten s wakal, akken ad ffreɣ ljerra-w. Mi wwḍeɣ ɣer At Weɛban, uɣaleɣ amzun d lfina. Ɣliɣ tama n taddart gar sin icuqar. D imeksawen i yi-smenɛen. Ddmen-iyi armi d yiwen wexxam, 10 wussan ur d-rriɣ s lexbar, zzreɣ deg umeɣrud.\nTaqsiṭ-a, yessen-iţ Muḥend-Ameẓyan awal awal. Ur d abrid amenzu i s-ţ-id-yeḥka Dda-Rabeḥ. Neţţa seg widak i d-yeţmektayen ayen sɛeddan akken ad yifsis wassa, yak assa ẓzay fell-asen, qebren wulawen. Ilaq-asen yiḍelli akken ad yeɛziz wassa. Assa icemmet iḍelli. Assa yexdeɛ iḍelli.\nIkemmel ameslay armi yeɛya, Muḥend-Ameẓyan yesmuzgut-as :\n– Yiwen ur ak-yezmir, a mmi-s n Salem. Nek am baba-k neɣ ugar. Anẓad yellan deg uqerru-k, taxlult nni yellan di tinzert-ik, neɣ accaren nni-inek imerrka, yiwen ur yezmir ad ten-yennal, skud ddreɣ. Acu, keč daɣen issin iman-ik. Acu i k-ixussen tura. Yak axeddim yella. Tanezduɣt ɣur-k. Ma ixuss-ik kra, aql-i da. Ẓriɣ amḍiq-ik yeɛteb cwiṭ, ur ţaggad, aql-i la kkateɣ amek ara k-beddlen. I wembaṣi nni n gma-k atan ur d-iban ara. Anef-as, winna yeḥma uqerru-s. Asmi ara ifaq d yiman-is, ad d-yuɣal. Acu kan, keččini ur t-ţqaran ara. Aru-yas, rnu-yas, ɣas ma ur ak-d-yerra ara. Ma d keč, ma tuɣeḍ awal n dadda-k Rabeḥ, serked iman-ik. Tamurt-a, yewwi-ţ wasif, tedda deg uḥemmal. Tamurt am ta, uggaɣ, ur treffed ara akk iman-is, terreẓ anida ur tjebbeṛ. Ad kken-yeṣser Rebbi s yelmeẓyen-a, amek ara teḍru yid-wen. Aql-aɣ teẓda-yaɣ am temẓin teẓda tessirt, nuɣal d iwzan. Nuɣal d ixeclawen. Yiwen ur yeɛqil gma-s, yiwen ur yeɛqil ula d iman-is. Argaz yuɣal d tili, mi tqerrbeḍ ɣur-s, ad tafeḍ kra din d ulac. Ɣas ad teqqareḍ ifukk fell-i laẓ, yak nek mačči d azger i lliɣ, mi ččiɣ ad rreɣ ifeẓ. Ul ifelleq. Ɣas akka ur ɣriɣ ara, allaɣ-iw ur iṣedded ara. Ula d nek ferrẓeɣ. Taswiɛt ur teswa tibṣelt. Serked iman-ik.\n– A Dda-Rabeḥ, taɣuri tikwal d tidderɣelt i d-trennu.\nAkken ahat azal n rrbaɛ n tsaɛeţ neţţa d ameslay. Tikwal amzun d tuggdi i t-isaggad. Tikwal amzun d aɛeggen i s-yeţɛeggin. Ineddeṛ-it akken ara yendeṛ baba-s mmi-s. Dda-Rabeḥ yellez. Dayen tesdebdeb-it ddunit. Tefla-t akk, ama deg wallaɣ ama deg ugerbuz.\nIger-usammer d taferka n Malḥa\nNenna-d Iger-usammer d taferka n Malḥa. Ljil i ljil, wa iţaǧǧa-t-id i wa armi i d-tewweḍ ɣer Salem, argaz-is.\nMi wwḍent ɣer tseɣlit, tader Malḥa ad d-teddem sella d tgelzimt anida i tent-teffer. S uɣiwel kan, tekkes-d cwiṭ n waffar. Taḥemmuţ la ţ-teţraǧu. Seɛdiya uFerḥat neţţat d Werdiya n Ɛemran ɛnant abrid ufella akken ad sfeqdent i wayla-nsent ula d nutenti. Tanila-nsent temgarrad sya d afella. Taḥemmuţ neţţat d Malḥa akken ara kemmlent abrid alamma d taddart. D abrid n wennar ara awint, yegzem. Akken kan i d-tekkes cwiṭ n waffar, Malḥa teddem sella d tgelzimt. Assa dayen ifukk usefqed.\nAnnar zik, asmi tegget tfellaḥt, ţḥaraben medden fell-as. D lmecmel, d ayla n medden akk. Yiwen ur t-yeqqaz, yiwen ur yesrusuy deg-s ayen ara t-iḍuren am yeblaḍen n lebni neɣ iḍumman. Ţḥadaren medden annar. Ţqadaren aɛessas-is. Deg-s i serwaten medden deg unebdu, adrum adrum, yal wa s nnuba-s. Ussan imenza unebdu, gar izegzawen d iquranen, ad nnejmeɛen fell-as wat taddart, ad t-bḍun daɣen d nnuba. Win yebɣan ad yezwir, ad yendeh ; win yebɣan ad yeggri, ad yendeh.\nAkken ara bdun medden tamegra, ad bdun aslaɣ n wennar. Ţgent-as tiwizi tsednan : aslaɣ d ayla-nsent. Llant tid ara d-yawin leɣbar deg iqecwalen. Llant tɛebbajin, tidak itewlen, ad bdunt aslaɣ. Tikwal, ma ulac leḥzen di taddart, s ubendayer d ucewweq i ţallent iman-nsent. Daɣen tiɣratin.\nSeg wasmi ara yesleɣ wennar, yiwen ur ileḥḥu fell-as, akken alamma tuzdag tirect taneggarut, mi ffɣent ssmayem, tizi n ḥertadem. Anebdu akk d ayla n wennar. Am wass am yiḍ, yeččur d irgazen, arrac, izgaren. Deg wass serwaten, mi iɛedda uzizwu, cwiṭ d lmeɣreb, ad bdun asizdeg alamma yeɣli-d yiḍ. Asizdeg ilaq-as wezwu, degmi i t-ţaǧǧan i tmeddit. Mi fukken asizdeg, ad sersen tuzzar, ad acaṛen tijemmaɛin, ad tent-ɛebbin yeɣyal. Dayen ifukk wass d leɛtab-is. Ussan unebdu ɣezzifit. Tikwal iṭij iṣerreɛ, azwu swayes ara sizdgen ulac, ad d-yaweḍ yiḍ werɛad bdant tirac. Deg wennar i ţnusun ifellaḥen.\nAsmi tebda lgirra, irgazen akk ffɣen taddart, tedda yid-sen tfellaḥt d userwet. Kra din ibuṛ. Asmi tefra, wid i d-yuɣalen, ama seg umadaɣ ama si lɣerba, amzun rrẓen ifassen-nsen, tafellaḥt d userwet ɛerqen-asen. Gren akk iman-nsen anida nniḍen. Wa yerra-ţ i tiɣin d wesnuzu, wa iger iman-is ɣer lbiru, wa yerra-ţ i leqhawi. Lḥasun sentellen akk iman-nsen. Kukran akal d tyerza. Kukran amger d userwet. Nnuɣen ɣef wakal-a, mmuten fell-as, d tideţ. Ziɣen mačči akken ad t-xedmen, ad t-mserbaḥen, akken ad teddun fell-as s isebbaḍen ijdiden d ikustimen. Akken ad ţzuxxun fell-as, mačči akken ad ţzuxxun yes-s.\nAnnar n taddart neţţa ur as-iruḥ wara. Tura yuɣal ţuraren deg-s warrac. Simal simal ţeggten fell-as. Ulac aseggas deg ur d-teffiɣ ara tissi nniḍen. Medden ţarwen rennun. Zgant tlawin deg tadist neɣ deg waddud. Sefruruxent !\nMi imed kan cwiṭ weqcic, yemma-s ad t-id-tceggeɛ ɣer wennar. Din ad yazzel, din ad yurar. Annar i warrac kan, tiḥdayin ad rebbint wiyiḍ, widak mazal di taţalt.\nAssa atan annar teɣli-d fell-as talwit. Ad as-tiniḍ ulac aqcic di taddart. I-mi izad usemmiḍ.\nTaḥemmuţ teslebleb :\n– Ay aɛessas n wennar !\nMalḥa daɣen :\n– Ay aɛessas n temnaṭ-a !\nSellment ɣef uɛessas n wennar. Ɣur-sent werɛad yennejla sya.\nBdant keccment ɣer taddart. Taqrart ufella i d-kkant. Abrid yezga d asawen alamma d tajmaɛt, syin isekser alamma d axxam n Malḥa. Di tama-ya ufella i tezdeɣ Tḥemmuţ. Teggull-as i Malḥa ar ad tekcem ɣur-s, ad d-tsew afenjal n lqahwa. Tin teţgalla, tin teţgalla. Armi i s-d-tger Muḥend-Ameẓyan di limin, tesusem Malḥa, tuɣ-as awal.\nAzrug anida tezdeɣ Tḥemmuţ d ajdid, ulsen-as akk aseggas nni yezrin, gan-as tacemlit. Tiṣeddarin bnant, tiregwa n waman, izulixen ɣzan-asen ddaw tmurt. Kra yebnan s yedrimen i d-tejmeɛ taddart. Ssan-as akk i webrid agerrac, ɣer sdat ad as-rnun ssiman. Asmi ara tewɛu taddart, ad d-tejmeɛ daɣen idrimen, aɛeggal aɛeggal, yal wa s wacu iwumi yezmer. Ad d-aɣen sselɛa di Tizi, sin neɣ 3 wussan n tcemlit, kra din ad ifakk.\n« Irgazen imeɛzuzen, anagar ayen iwumi ur zmiren ! Ma d ddewla teqqen allen-is fell-aɣ, ulac afus i tudrin, awi-d ad tezmer i temdinin. »\n– A Malḥa, la qqaren qrib ad aɣ-d-awin trisiti !\n– Akka i sliɣ ula d nek.\n– Ad fakkent fell-aɣ teftilin n lgaz d tcemmaɛin.\n– Dayen aql-aɣ nedderɣel si dexxan. Yiwet d nek aql-i deɛmumceɣ akk. Ṭbib yenna-yi-d ur am ilaq ara wabbu. Meskin.\n– At uzaɣar, dayen, ussan-a iɛeddan i sen-ţ-saɣen.\n– A win yeddren ad as-neḥder.\nTazeqqa n Tḥemmuţ am tin n medden akk, widak yeqqimen di tmurt ur nnejlan ara ɣer Fransa. Tebna ɣef lqaɛa, akken bennun wat zik. Tawwurt n wesqif tuɣal s tsaruţ. Teldi-ţ Tḥemmuţ, tezwar s asqif. Terna ɣur-s Malḥa, terra tawwurt deffir-s.\n– Aṭas aya ur d-tekcimeḍ, a Malḥa.\n– Ddeqs aya, ahat aseggas neɣ sin. Sliɣ tgerrzeḍ axxam-im.\n– Acu i d agerrez deg wexxam n temɣart, tugeţ ma iman-is kan i tella. Tama n wadda selɣeɣ-ţ-id ilindi s ssiman, yerna bniɣ-as tawwurt i udaynin. Rniɣ-ţ-id d taxxamţ. Lemdawed dayen reglen.\nTeldi tawwurt n tzeqqa. Agens yessa, d azeddgan. Leḥyuḍ selɣen s tumlilt, d izedganen, d imellalen. Tajguţ tbubb kra icettiḍen. Di tesga, snat tkkersiwin, d nutenti kan i ţraǧunt. Tasga iwalan tawwurt, deg-s tancirt teččur d leḥwal, akk d tabla. Di tama tazelmaṭ, akanun werɛad yexsi, si tsebḥit i yesduxxun. Di tama tayeffust ikufan akken llan zik i llan tura, reqmen akk, ad as-tiniḍ ugin ad qedmen. Tama udaynin tebna, tesleɣ, lemdawed qban akk. Tebna tewwurt anida yella zik unekcum ɣer udaynin. Teldi tawwurt nni, tesekcem Malḥa. Adaynin yuɣal d taxxamt deg-s yeẓzel wussu ɣef umeṭreḥ. Deg-s takwaţ n wesɣar. Deg-s asenduq n teslit n wasmi i d-tedda Tḥemmuţ.\n– Ah ziɣ akka, a Taḥemmuţ, tgerrzeḍ axxam-im akken ilaq, nek ur ẓriɣ. Ur iyi-d-tenniḍ zik ad am-ferḥeɣ ! S warraw-iw, ar iyi-tifeḍ tanezduɣt, nek yesɛan ilemẓi.\n– Teẓriḍ, a Malḥa, limer Muḥend-Ameẓyan d mmi, ur t-ǧǧiɣ akka. Yili ad as-jewǧeɣ akken i s-yehwa yexdem. Ma d kem, a weltma, aql-akem teǧǧiḍ iman-im, teǧǧiḍ mmi-m. Sfezwi cwiṭ, a tawaɣit, mačči anagar kem i teqqed ddunit.\nTuɣal Malḥa am win i ţ-id-yewten s ubeqqa. Ayen akk akka i s-d-teqqar Tḥemmuţ, d tideţ. Aṭas ur tecliɛ deg yiman-is neɣ deg wexxam-is.\nQqiment akken taqerrut ɣer tqerrut. Taḥemmuţ tesmendeg i tmess. Yuli uḥejjaju, isaɣ axxam s wurɣu. Sbarecwent i snat.\n– A Taḥemmuţ, meqqar kem teǧǧiḍ ikufan nni.\n– Ɣas tura dayen d ilmawen, ǧǧiɣ-ten i rriḥa n at zik, widak yebnan axxam.\nLqahwa la tḥemmu. Tisebbaḍin ukawaču ţfuṛunt akkad i ukanun. Ticki ara teqqim tasa d win tebɣa ulac am wakken. Awal ma yella, yebɣa-t wul, ma ulac-it ula d tasusmi telha. Mqarabent di ţeǧǧa, mqarabent deg uxemmem. Mqarabent di talwit, akken mqarabent di tuggdi. Taɛekemt n wassa d tin n yiḍelli akken i ţ-cerkent. Daɣ tikli ddant assa, d tin ddant zik nni. Kra din ad yifsus. Asbak yesbek wustu, addegdeg n yeɣsan, bdan fessin am wegris ddaw yiṭij.\n– I tkanna, acu i ţ-terriḍ ?\n– Takanna werɛad i d-yewwiḍ wass-is. Asmi ara zemreɣ ad as-ldiɣ taḍwiqt, ad tuɣal d taxxamt daɣen. Ma yella inebgi i d-iger Rebbi ad yens deg-s.\n– Zik axxam, adaynin, takanna, tura axxam d snat n texxamin. Ifukk fell-am ddiq. Yerna ur thuddeḍ kra. Fiḥel asali akka xeddmen wigi yeṛwan idrimen, bɣan ad nnalen igenni. Ur sɛan sser yedrimen-nsen, ur yesɛa sser lebni-nsen.\n– Ula d nutni yeffeɣ-iten sser. Ssḍen !\nMi swant lqahwa, tekker Tḥemmuţ tesared ifenjalen. Syin tesmendeg i tmess abrid nniḍen. Terna-yas isɣaren iḥeḍmen akken ad teṭtef di tqejmurt n teslent. Aslen mačči am tasaft, tewɛer tuttfa n tmess deg-s. Ula d irrij-is yemgarrad. Tirgin n tasaft ɣellint-d d tiqamtin, tid n weslen ţeftutusent d aftutes, imir kan ţuɣalent d iɣiɣden.\n– A Malḥa, fiḥel limin gar-anteɣ, tura ad d-seḥmuɣ cwiṭ n seksu, ad nger talqimt.\nTaḥemmuţ teddem-d inyen, tezger-iten i ukanun, tesers fell-asen tabaqit. Tedhen-iţ s zzit uzemmur tesbek di teqlilt. Mi teḥma tbaqit, tesmar ɣur-s seksu, tebda treggi deg-s akken ur ireqq ara. Zzit uzemmur d seksu ticki ara mlilen ɣer tmess, amzun d urar i ţuraren, tterḍiqen rennun, taggara nebbcen tinzar d yineɣ. Ţlalen-d imetman akken ad tishil tuffẓa. Taɣenjawt yenjer uneqqac, ma ulac seksu iwumi-ţ ?\nMi sen-d-yesla ţmeslayen\nMi sen-d-yesla ţmeslayen, yeffeɣ si lbiru-ines. Seg wemnaṛ i ten-id-iluɣa :\n– Acu yeḍran akka ?\nTuɣmas userdun asjafay, aqerru-ines ur d menwala, amzun imug s talext. Snat wallen kadent xussent deg usekkud. Acebbub-is ur izad ur yenqis, amzun d neţţa i d aḥeffaf. Icenfiren-is annect-ilaten : « yiwen itessu-t, wayeḍ yeddal-it ! » D tamacahuţ. Isakked Muḥend-Ameẓyan, iɣunza Dda-Rabeḥ ; tizzya n bab-s, amzun d izi sdat-s :\n– D keč aya ?\n– D nek aya !\n– Kcem !\n– Ar d-becceɣ.\nYekcem ad iger. Mi ifukk, yaf winna yeldi tawwurt n lbiru akk s tehri-s. Muḥend- ibezḍan Ameẓyan yebda asuref ɣur-s. Mi yewweḍ amnaṛ, twet-it-id yiwet rriḥa teṭtef-it di taɣect. Yexleḍ dexxan d tidi, ṣsnan (*) iqaciren d wurḍan. Iban bab n lbiru iţaggad asemmiḍ, asfaylu yezga yemdel. Yerna iserreḥ-as i useḥmu armi teţfuṛu tidi-ines. Winna atan ɣer tabla-s. Udem-n-talext iqubel-d Muḥend-Ameẓyan. Tabla teččur d lekwaɣeḍ, wa nnig wa. Lekwaɣeḍ daɣen di texzant. Lekwaɣeḍ deg yiwet teɣmert sufella n tabla nniḍen. Lekwaɣeḍ ula di lqaɛa.\nImiguyen n dexxan teččur tqessult. Udem-n-talext tura mi yeqqim amzun ur t-tezdiɣ tudert. Yeqqur akk, yugar buɛfif di tɛacurt. Yenna-yas :\n« Ula d acemux ziɣen yezmer ad d-yemmeslay ! »\nYeqqim Muḥend-Ameẓyan ɣef ukkersiw d aḥmayan, yella win yeqqimen deg-s llina. Isakked akka d wakka, anagar nutni deg sin. Yewhem Muḥend-Ameẓyan. Nniqal iɣil ad ten-id-yaf akk da, ad as-gerrzen rreḥba, taggara anagar wagi iman-is i t-yeţraǧun. « Ahat ad tifsus temsalt. Lxewni, Taher, Si Muḥend uƐli, Dda-Rabeḥ uggaɣ rnan-d kra sɣur-sen. Ḥader acu i d-teqqareḍ. Ad ţ-ddun fell-ak, alamma sekrehen-ak luzin. »\nLbiru d ilem, anagar Udem-n-talext i t-yeţraǧun, yerna atan ur t-id-isawem ara akk.\nDi berra tsuɣ la sirène. D tamudi imekli i terbaɛt-is, widak ibeddun ɣef lxemsa n tsebḥit. Aţan tura d lɛecra d wezgen. Ad d-ffɣen akk imeddukal-is, d tazzla ɣer lkantina. Azgen n tsaɛeţ i wučči.\n– D la sirène ! D lawan imekli i terbaɛt-ik.\n– D tamudi-ines.\nTaɣect n wUdem-n-talext amzun agemmaḍ i d-tekka, neɣ amzun i yiman-is i yeţmeslay.\n– Imeddukal-ik d lawan ad ţ-ssden, ma d keč aql-ak da !\n– Aql-i da ! Mačči d nek i inudan fell-ak. D keč i yi-d-iluɣan.\n– Ihi, ziɣenni d tideţ d awal i tɛellfeḍ ! Werɛad i d-ldiɣ imi-w, aql-ak teččiḍ-iyi-d.\nMuḥend-Ameẓyan, deg wul-is : « Amexluq-a, d anbac ara yi-d-inebbec. Uggaɣ yestufa-yi-d, s tideţ. »\n– Teẓriḍ limer am nek, ula d alaɣi fiḥel ma nluɣa-yak-d.\nIger afus-is ɣer leqjer, yebda yesferfud. Ijbed-d yiwen zzmam d azegzaw, yura s ssmex d aberkan. D ddusyi n Muḥend-Ameẓyan. Isers-it ɣef tabla. Yeldi-t, yiwet yiwet, ur iḥar ara. Mi itezzi akken irennu, Muḥend-Ameẓyan yebda irekkem, acu iga algam i yiman-is. Yemmekta-d ayen i s-nnan imeddukal-is. « Ihi ur skaddben ara. »\n– Limer am nek, taqsiṭ-ik ẓriɣ amek ara ţ-fruɣ. Fiḥel akk ad d-tkecmeḍ ɣer da.\n« Udem-n-talext, yiwet taddart neţţa d Lxewni. Di leɛmer-is ahat iɛedda tlatin, zik nni yella yeqqar di Lezzayer, yuɣal ceggɛen-t ikemmel leqraya-s akkin i uzegza. Amexluq-a seg widak yeddan yid-sen, ɣas yeɣra aṭas, allen-is medlent, abrid-is d bu tillas. Iwet-it butellis ɣef imeddukal-is. Yečča di lmedwed akk d imeqranen. Ufan-t, yufa-ten. Sulin-as tanseɣt, neţţa yuɣal d aṭarus. Asmi i d-yusa si Fransa, aṭas ixeddamen ferḥen yes-s. Nnan-as wagi d ilemẓi, yeɣra yerna d mmi-s n tmurt, di taddart i d-yekker, d amsedrar akka am nutni. Ussan nni imezwura asmi yebda axeddim, ɛellqen akk medden ɣur-s, yes-s i ţwalin. Yuɣal iban-d ur d argaz, d aqjun. Yedda-ţ fell-asen, isekreh-asen luzin, isekreh-asen aɣrum i d-ţṣewwiren.\nAṭas i yestaxer. Yiwen wass di Tizi, yezzwer-as-d yiwen weqcic, yeṭtef-it deg yiwet tezribt. Limer mačči d imsebriden i t-imenɛen, ad d-yesmir iẓerman-is s ujenwi. Dɣa seg wassen, werǧin yeffiɣ iman-is di temdint. Ɣas akken tɛedda fell-as mačči ad yerr aḍar, yerna di tussḍa ! »\n– Atan wagi d ddusyi-inek. Kra din yura deg-s. Asmi i d-teɣliḍ ɣer ddunit, kra din yura di twenza-k. Asmi i d-tkecmeḍ ɣer da, kra din yura di ddusyi-inek. Ɣas kan eg-as am twenza-k !\nMuḥend-Ameẓyan yenna-yas deg wul-is : « Wagi, uggaɣ i tmeqranin iwumi i d-yestufa. Ma yella-d kra ar ad gluɣ yes-k ! »\n– Jjwaǧ ur tejwiǧeḍ ara. Dderya ur tesɛiḍ ara...\nYesneḥneḥ, abrid neɣ sin. Yejbed deg igirru. Isufeɣ-d abbu deg wanzaren-is. Ikemmel ameslay.\n– Deg taddart i tzedɣeḍ. Yemma-k mazal-iţ tedder, ma d baba-k...\nYuɣal Muḥend-Ameẓyan, am win i t-id-yewten s wenzel. Inṭeg-d seg ukkersiw. Ibedd ɣef iḍarren-is. Yexreb kra din gar wallen-is. Yeţţu ayen i s-d-nnan Lxewni d widak nniḍen. Isuɣ :\n– Sel ! Eǧǧ imawlan-iw deg wemḍiq-nsen, ay yiwen wezger !\nWayeḍ ikemmel ameslay-is, amzun ur yesla ara.\n– Tzeɛɛqeḍ ! Ṭbiɛa ulac ! D bu tlufa ! Yura di ddusyi-inek. Lxedma tikwal txeddmeḍ, tikwal teţarraḍ-ţ kan i iɣimi. Yiwen wass teṭtfeḍ ccif-ik di lexnaq. Atan assagi treggmeḍ-iyi-d nek.\nYuɣal Muḥend-Ameẓyan ɣer ukkersiw-is. Yeẓra acu yebɣa umexluq-a. Limer ad iger ɣur-s s ubunyiw, ad as-yeg lebɣi : ad t-nfun si luzin dayen. Yenna-yas :\n– Ma d tamacahuţ-iw ara yi-d-tawiḍ, ssneɣ-ţ seg wasmi tebda.\n– Yerna keč seg yemsedramen. Iles-ik yugar iɣallen-ik. Ameslay tessneḍ-as ! Kra n wanida yella ccwal, keč aql-ak dinna, teţekkiḍ. Kra n tikkelt ara tili tagant (*), keč telliḍ deg imezwura. Mačči abrid neɣ sin i k-nɛeggen. Abrid-a d aneggaru. Ass nni n lerbɛa iɛeddan, tesnekreḍ wahruḥu di lkantina. Tewteḍ aṭas deg ubaɣur d lpulitik n tmurt-nneɣ. Terriḍ-asen lxedma d taberkant i imeddukal-ik. Tgezmeḍ-asen ifadden. Seg wasmi i d-tkecmeḍ ɣer da, teddiḍ-ţ fell-asen. Nutni msakit ɣef weɣrum i ţazzalen, susmen-ak armi d assa. Tura ɛyan deg-k. Bɣan talwit, ad d-sisen aɣrum-nsen, fiḥel ccwal. Ad ṛebbin arraw-nsen di liser. Ad salin abaɣur n tmurt-nneɣ. Ad d-necbu lejnas nniḍen. Abrid-a i tebdiḍ teţawiḍ yezmer ad k-isiweḍ anida ur d-teţuɣaleḍ. Ta i d tikkelt taneggarut, ḥader iman-ik !\nMuḥend-Ameẓyan isukk-as awal-a :\n– Teẓriḍ, anida bɣuɣ awḍeɣ keč ad gluɣ yes-k.\nWinna yeɣreq deg umeslay. Yerwi-ţ akk : abaɣur, tagrawla, asedrem, akabar, asummer, lḥebs. Lḥasun kra din yerkwec. Tikwal yeţmeslay s wawal amecṭuḥ amzun d bab n leɛqel. Tikwal isalay awal, imi iseglaf, ifassen xebbḍen, icenfiren ţarwen-d takufta amzun d kra i t-izedɣen. Tikwal ɣur-s amzun mačči anagar Muḥend-Ameẓyan i yellan sdat-s. Amzun llan akk wigi i s-yerran luḍa d asawen, isemlal-iten-id di lbiru-ines, yeɣli deg-sen s wawal d uwekkim. Muḥend-Ameẓyan mačči d argaz iman-is. Muḥend-Ameẓyan d wigi akk yebɣan ad sdermen tagrawla, d wigi yebɣan ad d-seɣlin ccwal ɣef tmurt, wigi isawalen tamaziɣt, wigi i d-yesnulfan ayen ur nella, i d-yesnulfan tilufa tijdidin, bɣan ad awin tamurt ɣer wasif. Ugar !\n– Limer am nek ur ţsawameɣ yiwen. Zerriɛa-ya mačči d ameslay i s-ilaqen. Zerriɛa-ya, anagar leḥbus d rrṣas i s-izemren. Leḥbus d rrṣas i izemren ad menɛen tanemla, tamurt, abaɣur, tagrawla. Acu i d-yewwin ceɛban di remḍan ? Acu i d-yewwin tilelli ɣer luzin ? Acu i d-yewwin tamsalt-a n tmaziɣt ɣer uxeddim ? Zik teṛwam tilkin, tura teṛwam aɣrum armi i d-tesnulfam awalen-a akk swayes i tesṭerturem. Tamaziɣt-a d kunwi i ţ-id-yesnulfan, zik ulac-iţ. D iɛdawen-nneɣ n berra d wid n daxel i kken-id-iţɛemmiren ! Limer am nek, ula d ameslay ad wen-t-kkseɣ. Limer am nek, ad wen-t-rreɣ d ilili !\nYuɣal Muḥend-Ameẓyan iqurraɛ iman-is, agerbuz ma ilaq yezmer ad iwexxer.\n« Amexluq-a uggaɣ yuɣ-it kra. Yemxel. Lkerh izedɣen ul-is limer ad d-yenɣel yezmer ad ineɣ. A tawaɣit, d wigi ziɣ i ɣ-iḥekmen ! Wagi tasga-ines di Wad-Ɛisi, ad t-ilawi ṭbib iderwicen. Wagi atan tura d aqerru n luzin, neţţa yedɣel, ul-is d aberkan ur yelgim ara ula d iles-is. Tamurt meskint, kra yellan d aderwic yuɣal d agellid. Akka tura wagi yal ssbeḥ mi ara d-yader di tumubil n luzin ad as-tiniḍ terbeḥ lalla ! Akustim, takrabaṭ, akartabl, zik yuɣ-iţ di leɛqel-is ! »\nCwiṭ akka iṣuni-d tilifun. Yeddem-it winna s zzɛeq, iseglef deg-s :\n– Acu ? Amek ? Tura kan.\nYergem Rebbi 3 neɣ 4 iberdan. Yergem daɣen « yemma-tsen akken ma llant. »\nYekker. Yesfezwi am uramul di tefsut, winna ara yeqqes yizi. Yenṭeg ɣer berra ula d abalṭu-ines yeţţu-t. Yerna iţaggad asemmiḍ, yezga yenneḍ deg ubalṭu d wetriku am unebdu am tegrest. Tura atan yunef ɣer berra ɣas aḍu d win igezzmen. Yeǧǧa Muḥend-Ameẓyan din ɣef ukkersiw, ddusyi-ines ɣef tabla.\nAkken kan yeffeɣ, iwet Muḥend-Ameẓyan ɣef zzmam nni, ijbed-it-id ɣur-s. Yeldi-t. D tideţ, kra n wacu yexdem di luzin atan din. Ismawen imeddukal-is uran din. Amek tga tnezduɣt-is. Uran isem n ţberna anida yeţɣimi. Tiktabin yeqqar, anida i tent-id-iţaɣ. Asmi yeṭtef Ibki di lexnaq, asmi i s-terreẓ tmacint. Ula d ismawen n teḥdayin akked yeţmeslay atenad din.\nMuḥend-Ameẓyan deg wul-is : « Amek, nek aṭas i ţuɣ di temsalin-a, nutni jerḍen-iyi-tent deg uqerru akka akk ddunit-iw ! Akka i d tamurt ! »\nAta ikcem-d Dda-Rabeḥ amzun d kra i t-id-iqeddmen. Yenṭeq-d ɣur-s :\n– Tesliḍ neɣ werɛad ?\n– Acu daɣen a Dda-Rabeḥ, d times ahat i yekkren yerna aql-aɣ di cebrari.\n– Mačči d times, a qessam-ik ! D imeddukal-ik, ugin ad kecmen ɣer lkantina ad ččen, alamma teffɣeḍ sya.\n– Acu-t daɣen wa ?\nYekker Muḥend-Ameẓyan, iqerreb ɣer teḍwiqt. Isfeḍ-iţ s yiri ufus-is. Djaj yemmundel si dexxan d nnefs yeggten di lbiru. Iwala imeddukal-is sdat lkantina, qqimen d tarbaɛt, ahat di 100 yid-sen, neɣ ugar. Iwala Udem-n-talext mi sen-yeţmeslay, ifassen xebbḍen, iḍarren daɣen.\nIwala yiwen deg imeddukal-is, ur t-yeɛqil ara anwa, yerra-yas awal i wUdem-n-talext. Akken isusem wergaz nni, ixeddamen akk kkaten deg ifassen, bdan aɛeggeḍ. Taɣect-nsen teddukel, amzun seg yiwen yimi i d-teflali.\nDda Rabeḥ yeffeɣ. Iwala-t Muḥend-Ameẓyan mi iɛedda sdat ṭaq, iqerreb ɣer wegraw nni. Tura bdan ţawḍen-d akk iqemqumen n luzin. Amray ameqran, imeltaɣen ukabar, ijenyuren. Yekker wahruḥu. Amzun tewqeɛ-asen tmellalt, ţeḥrittiwen akk. Yal wa acu i sen-yenna i ixeddamen. Armi i sen-ifukk umeslay, uɣalen ɣer lbiru-nsen, Dda-Rabeḥ deffir-sen. Ahat ad mcawaṛen.\nIxeddamen bdan ccna, d ubendayer ɣef tewwura :\n« Walaɣ tasekkurt, sufella n tzemmurt, argaz-is iruḥ, ibeddel tamurt ! »\nMuḥend-Ameẓyan yuɣal ɣer ukkersiw anida yeqqim, yeɛtad ddusyi nni, iseknunneḍ-it ɣef sin, iger-it ddaw teɣruṭ-is, yeqfel fell-as abalṭu. Atan ikcem-d Dda-Rabeḥ :\n– La k-qqaren iqemqumen ffeɣ sya, d tamudi imekli. A Muḥend-Ameẓyan a mmi, ad ak-iniɣ kan, ččan fell-ak timess. Ɣas temnɛeḍ assa, abrid nniḍen ad k-ṭtfen.\n– Sya ar azekka, aṭas lxir, a Dda-Rabeḥ. Tura sikked-d ɣur-i, cfu kan aql-i sdat-k i ffɣeɣ. Cfu kan ur ddimeɣ kra. Imcumen-a zemren ad d-rnun fell-i tukkerḍa. Ixir nadi-yi meqqar tura !\n– Acu akka ara teddmeḍ dagi ? Wigi d lekwaɣeḍ imeɛfunen. Wagi d lbiru n wUdem-n-talext, mačči d la NASA. Ffeɣ ɣef yiman-ik !\nTikwal Dda-Rabeḥ isufuɣ-d kra imeslayen ! Ddusyi nni ddaw teɣruṭ-is, yekker-d Muḥend-Ameẓyan yefka-t wemnaṛ ɣer wegnir, syin yeffeɣ ɣer webraḥ n luzin sdat lkantina. Widak nniḍen ar tura ţkemmilen :\n« ... Argaz-is iruḥ, ibeddel tamurt ! »\nƐ.Mezdad , iḍ d wass, isevtar 127-147\nTazwart i tezrigt tis snat n wungal « iḍ d wadd » sɣur Ɛ.Mezdad, ayamun 2010\nAnamek n kra iferdisen di taggara n tedlist.\n« Iḍ d wass », tura qrib 30 iseggasen aya seg wasmi i t-nura. Tilufa nni uggaden imezdaɣ n wungal am Malḥa, Muḥend-Ameẓyan, Dda-Rabeḥ d Si Muḥend uƐli, zrint akk fell-aɣ !\nIseggasen-a ineggura, tadlist ulac-iţ i tiɣin, tfukk. Medden i ţ-yeţnadin, ur ufan ara amek ara ţ-id-sasen. Llan wid i ɣ-ţ-id-isuturen ; aţan tezrigt tis snat, akken ad ţ-ɣren, ma yehwa-yasen.\nAḍris n tezrigt n 1990, ur as-nules ara maḍi taɣuri : akken i t-nura i d-yeffeɣ, ulac aseɣti, amzun d amerway. Arusfus yenser-aneɣ, di leqlala meqqret, d kra n čaqlala. Degmi llan deg-s wawalen ixussen, llan kra anamek-nsen yezleg, llant twinas diri-tent, llan isekkilen ur d-zgan ara anida laqen.\nAsikel n tmeslayt ɣezzif, tudert n wemdan wezzilet. Awufan d timerna ara nrennu i wayen i xedmen wid i ɣ-yezwaren. « Ameggez weqbel aneggez, mi ara tneggzeḍ ur teẓriḍ anida ara d-tezgeḍ ! »\nTineggura-ya, yella-d kra n wesnulfu deg tira. Llan ilugan, neḍfer-iten ; llan wiyiḍ ur aɣ-ččuren ara tiṭ.\nMi ara yili webrid uɣen-t uɣemɣum d tillas, yezmer iminig ad as-teɛreq tnila, ma ulac afensu uɣur ara isikkid. Akken daɣen mi ara yegget rray. Afensu, ilaq-as daɣen i win iţarun.\nAlugan ajegday di tira n tmaziɣt d wa : yiwen imesli = yiwen usekkil. D imezgi. Deg wungal-a, deg wedlis-nneɣ akken yella, akka i nwet ad as-nkemmel. Win ixeddmen iţissin, dɣa tira tbeddel cwiṭ !\nNnan-d iɛebbwajen ţ azal-is d 2 t, iţusemma yemnenni yakan, akka : ţ = tt. D ussid.\n– « ţ » neǧǧa-t akken i t-ţarun zik, wid i ɣ-yezwaren. Qrib lqern d axeddim ! Ihi, yezga d ussid : ţnadi, ţawi, ţazal. I-mi yezga yessed, ulac 2 « ţ », di teɣzi n tedlist, slid kra iferdisen ur ggiten ara, am : neţţa(t), eţţu.\nAnida nella neţaru « ţ-ţ », tura nura-t « d t », deg :\n– tilawt : zik d tura\n– imal d wemyag ifettin : ad tawiḍ, ad tečč.\nTanẓa, amaruz, amserti, uffay ur zgan ara, alamma anida ulamek, anida ibeddel unamek.\nYezri wezrar iseggasen ɣezzif ; akken nerna di leɛmer i nerna deg usemres n tmeslayt. Llan wawalen iqburen zemren ad awin izen atrar, ur ten-nessin ara deg temẓi-nneɣ. Deg tezrigt-a, nger-d kra deg-sen. Nekkes-iten-id deg wedlis i d-yeffɣen, am : afensu, asfugan, asjafay, azenneqnaq, ihwah, atg. Llan kra nemlal yid-sen deg umeslay n yal ass gar 1975 d 2009, am : acacpu, agerbuz, anafaz, bumlal, iẓedki, kad, sewsi, tanyilt, ur d, tal, tumnayt, zzuf. Acu, ḍrura, ur ggiten ara. Imeslayen-a, wten ad negren. Kra deg-sen, nekles-iten-id, ncelqef-iten-id, uggaɣ, seg yimawen ineggura i ten-isawlen !\nAwalen-a iqburen, s tira, nezmer ad asen-nefk asulef nniḍen, tudert nniḍen : zemren ad dumen.\nAwalen imaynuten i d-nugem yakan deg « UMAWAL » n Mouloud Mammeri, ma kecmen deg usemres n yal ass, nekkes-iten deg usebtar amawal di taggara n tedlist-a, am : tanemla, tasertit, akabar, afara, takriṭ. Daɣ awalen iqburen am : anagar, anezyuf, ustu. Iswi-nsen dayen yewweḍ ! Qḍan-d.\nLlan kra n wawalen kecmen deg usemres n tmaziɣt tatrart, acu zelgen. Amedya « timetti », neţţa yekka-d seg awal « timess », ilaq ad t-naru « timessi », ad yeddu d uẓar-ines. Ggten imedyaten am wa. Llan kra ur keccmen ara di tmeslyat s-sya d afella, i-mi aẓar-sen yesleg, neɣ ẓzay, neɣ d wurnella, am : aɣrud. Kecmen deg umeɣrud ! Tikwal nbeddel-iten, anida nezmer. Awal ur nla aẓar, ad as-yiwɛir uɣellel neɣ maḍi ad as-yuɣal d awezɣi.\nTameslayt ɣur-s tanila, ɣur-s zzuf-ines, ɣus-d dderz-ines, acu, ur d win n yemdanen. Dderz-nsen nutni, yezmer ad iḍur tanila-ines neţţat. Asxuntec aṭas diri-yas-t ! Tussna, ilaq ad as-yissin bab-is amek ara ţ-yeldi : teččur d arzazen. Ggtent tsuqas !\nAwal i tsuta i d-iḍefren, ma zemren, ma ufan amek. Ilaq daɣen ad afen acu. Ma yella kra deg nxuss, ad as-rnun, ma yella kra deg necceḍ ad t-gerrzen. Yeǧǧa-ţ-id umedyaz : « anagar win ur neddim, ur nendim. » Nezmer ad nɣer akka anamek-is : win ur nendim, armi ur yexdim.\nƐ.Mezdad, Furar 2010\nLe texte intégral adlisfus n usemres n tmaziɣt tatrart.Pdf, 222 pages dans notre rubrique téléchargement.\n« Nnul n wallen-im », « Amer » sɣur Brahim Tazaɣart , tukkist deg ummud n isefra « Amulli Ameggaz », tira éditions, 2009


url: =Awal i d-ittufan: asaru n "Imaziγen n Leγwi" - nacerboudjou.over-blog.com/\nTudert n wemdan wezzilet maca s ukemmel i yettkemmil γef ayen bnan wiyaḍ deffir-s, yettbin-d am akken tudert n wemdan ur tesεi ansi i d-tebda, ur tesεi anda tettfakka. Γef aya almi d tagara n tudert-is, amdan yezga yettakk azal i wayen yexdem neγ yenna. Baba-s n unaẓur n tallit n “tafat” Mikal Angelu Bunaruṭṭi, ass mi yemmut, yenna-yas i mmi-s (Ma yerna-t-id Irving Stone, aqli rniγ-t-id) : tura zemreγ ad mmteγ deg talwit imp ribγ terriḍ-as azal-is i twacult-nneγ.\nKra iεeggalen n tiddukla n «Imaziγen n Fṛansa » sbedden yiwen usaru γef Imaziγen i d-yusan ar temnaṭ n teγzut n Leγwi(Bassin de Longwy) akken a d-ssisen aγrum n warraw-nsen. Imezwura seg-sen usan-d deg iseggasen 1920, zdat imp d-tesukkes Fṛansa tamnaṭ-agi seg ifassen n tmurt n Walman. Dγa ula di lgirra-yagi n 1914-1918 kkan deg-s aṭas iqbayliyen.\nIhi tamnaṭ n Leγwi(Longwy) tuγal d tamnaṭ n temguri(industrie) n wuzzal imp llant dinna aṭas n lminat. Ussan-d leqbayel s taqqa seg imir-nni ad xedmen deg lewzinat n wuzzal akk d lminat n ucaṛbun. Wa yettawi-d wa almi rran Longwy yuγal d Leγwi.\nYiwen gar wid i d-yusan ad xedmen deg Leγwi, d Sliman Azem i ixedmen dinna deg iseggasen 1940-1950. Dγa Taγiwant n Leγwi tgemmn-d ussan-agi a s-tefk i yiwet n tezniqt isem n «Rue Slimane Azem ».\nAsaru yesbedd Naṣer Buğu yebda s tezlit n Dda Sliman Azem : « Algérie mon beau pays» Maca qeṛmen-tt s akken kan i tebda. Wissen ahat d tuccḍa kan neγ γilen yelha akken. Amejjay n yiman, Bendahman, yemmeslay-d γef yiman n win yeğğan tamurt-is amek yettqabal tudert-is tamaynut.\nMassa Dinar Harik, tebda ameslay γef ayen tesεedda seg mi i d-tewweḍ γer Leγwi. Amek tṛebba tarwa-s akken ad awḍen ar iswi-nsen, amek tessaweḍ yiwet yiwet ad tili am nettat am tlawin nniḍen yettidiren di Fṛansa, d tiṛumyin neγ d tibeṛṛaniyin. Ayen i s-yellan d tirga deg At Yenni yuγal-as d tidett. Ayen ur tewwiḍ ara deg at Yenni, yessi-s wwḍent-t: yiwet tuγal d tamejjayt, tayeḍ d tabugaṭut, mmi-s d abugaṭu… Miḥyaf i muggren warraw-is ur ten-yeğği ara a sen-yeṛẓ ifadden. Asaru ihi yebda s umedya yettakken abeḥri i turett.\nRnan-d zdat-s imedyaten n wid ixeddmen di Lewzinat, ṛwan lmiziriya akk d miḥyaf. Yiwen wemγar yerra-d γef usteqsi yurzen miḥyaf : « à l’époque, on ne cherche pas à comprendre…on travaille c’est tout… » dγa yettεawad-as-d acḥal d tikkelt i wawal-agi. Yerna-d: “llan iṭelyanen umi slemdeγ amek ad xedmen, ar deqqal uγalen d ccifan fell-i.” Ayen i d-nnan iceγb-iten akk wid d-immeslayen deg usaru-yagi, d tarwa-nsen. Ugin ad γren nutni tafṛansist, maca ur bγin ara a d-ggrin warraw-nsen ur ssinen ara ula d nutni tameslayt-agi. Bγan ad lemden warraw-nsen tafṛansist s tγawla, ad γren, ur ttuγalen ara d izufriyen am nutni. Azgen ameqqran fkan tameslayt taqbaylit d asfel. Maca imir-nni, ayen yesεan azal ar γur-sen, d tuffγa seg tegnit-nni deg i ten-rran iṛumyen. I ten-yerra lḥewj. Awi-d kan arraw-nsen ur ten-tettḥettim ara tegnit ad gnen deg 7 deg texxamt. Γilen, -llan gar-asen wid ittḥeqqen-, d akken imp ten-ttwalin akken iṛumyen d imp ur γrin ara.\nMas Durieux, yiwen uselway n tγiwant aqbuṛ n teγremt n Leγwi, yenna: «deg useggas 1956, tella Fṛansa tettnaγ mgal izzayriyen deg Lezzayer akken ad teṭṭef tamurt n lezzayer deg ayla-s. Ihi nella imir-nni nẓerr-d akk izzayriyen am akken d icenga-nneγ, d iεdawen-nneγ. » Yerna-d daγen deg awal-is d akken, tudert n wemγid(prolétaire) akken tebγu tili d yiwet, d yiwen n nnaqus i sellen ma ad ṛuḥen ad ččen neγ ad xedmen. Ayen yeẓeṭṭ cwiṭ n tegmatt gar ixeddamen...atg\nTameṭṭut i yessettrun aṭas deg tzeqqa n „Utopolis“ n Leγwi, d Massa Mukah, fell-as yeεfu Ṛebbi. Temmut uqbel a d-ssalin asaru-yagi. Tenna-d d akken ayen i tt-iceγben d tarwa-s kan. Steqsan-tt γef miḥyaf, tenna : miḥyaf neγ lmiziriya neγ ayen yebγun yili-d tebna fell-as. Iswi-s ad awḍen warraw-is ad idiren s werfad uqeṛṛu deg tmurt-agi, ur ttidiren ara ayen ddren nutni. Arraw-is ass-agi γran, wwḍen γer ussirem n yemmat-sen. Yiwen seg arraw-is, Racid, d aεeggal n tiddukla n Imaziγen n Leγwi, yečča-t wul-is γef tmeslayt-is, γef idles-is, idles aqbayli i yebγa ad yili n umaḍal akken ma yella, mači n yiẓra nni kan yellan deg idurar nneγ.\nAsaru yeεṛeḍ s « nniya » nni i neqqaṛ a d-yesken d akken ma γas ṛwan lḥif imawlan-nsen, arraw-nsen wwḍen ar iswi. Ur bγin ara ad stuqten imeṭṭawen, bγan a d-sseknen ayen igerrzen, drus seg ayen izelgen. Ur d-skinen ara amek teḍra d tarwa n wid yettidirin deg „les cités“. Amek i sen-tezleg tudert. Ur steqsan-ara wid yegganen 30 iseggasen aya, ar ass-a, deg leqhawi. Ayen γef tezmer a d-tili tuzzma daγen d tameslayt tafṛansist i sqedcen deg isteqsiyen i sen-fkan i yemγaren ur nessin ara mliḥ tafṛansist. Maca s umata, ayen i d-yellan deg usaru igerrez. Tanemmirt i Iqbayliyen n Leγwi.\nAsaru-yagi si tama tatiknikit, yettwaγ cwiṭ, maca ayen i sliγ sγur imγaren akk d temγarin nneγ iccirriw aglim n win i t-yeẓran. I yeḍran yid-m a taqbaylit ! I yuγen irgazen ur ttrun !\n« « PAROLE RETROUVEE »... Aux origines des Noirs... »\nAhmed 15/03/2011 18:01\nTanemirt ik a gma


url: =Tuɣalin ɣer tirga d tmuɣli n teqbaylit - Tamurt | Isallen n tmurt\nHome Ulac Tuɣalin ɣer tirga d tmuɣli n teqbaylit\n17 Yunyu 2011\nS wanecta, ad nezwi yir tikta, i yesɛan yemdanen, ama d iberraniyen, ama d iqbayliyen (Imaziɣen), ɛad iqbayliyen, ɣef tutlayet-nneɣ d yidles-nneɣ ( yeqqaren i wacu-tt tutlayt-a, d amawayt, ur tesɛi ara ilugan,…) tigi akk d yir tikta ur nesɛi ara azal la lmizan. Ilaq ad neṛz akk yir tikta-agi, yuzlen deg wawal ɣef teqbaylit (tamaziɣt), ad sent-nerr lqid, ad tent-nbeddel s tiyaḍ, s tid iṣeḥḥan. Ma yessefk ad s-ncemmeṛ i teqbaylit, a d-nbeggen leɛyub i tesɛa mebla ma nufa-asent-d tifrat, waggi nettsemmiy-as ahuddu. Igduden yakk sɛan leɛyub, ahat yugaren leɛyub-nneɣ, macci d aɣilif, llan akken llan ! Ass-a ilaq fellaɣ daɣen ad d-neḥyu ayla-nneɣ, tirga-nneɣ, timucuha ! Ma ulac akk maḍi ad tent-id-nesnulfu ! Imi ass-a d tirga n wiyaḍ i s-inteddu, s tmuɣli n wiyaḍ i s-nettwali; ama d tid n tiɛerbebt-tisneslemt, neɣ d tid n irumyen. Tirga-nneɣ, tamuɣli-nneɣ nerratent ɣer deffir. Amek ihi? Ur nessin ara ad nargu? Neɣ ur nessin ara ad nwali? Alama urgan neɣ walan deg webdil-nneɣ? Aneḥṣsu kan belli, win ittmuqulen s wallen n wiyaḍ macci d iman-is i yettwali neɣ ara iwali, «tewɛer tyita n lemri ! »…. ḥṣut ihi, « tamuɣli maççi d allen, tamuɣli n wid itt-yesɛan ». Ma d awal n wid i s-izemren.\nIssefk ihi ass-a, a nennaɣ timuchuha-nsen d tirga-nsen i yettaɣen aẓar deg wallaɣen-nneɣ d wulawen-nneɣ d wid n tarwa-nneɣ ( s llakulat d ttawilat nniḍen bḥal, rradyuwat d iǧernanen, tiliẓriwin d lantirnit…), anect-a yakk ad ten-mager s teqbaylit. Ayla-nneɣ ad t-nebrez, ad t-nefres, ad s-ncebbeḥ s tiktiwin yelhan ara neẓẓu deg wulawen d wallaɣen n tarwa-nneɣ, ad t-id-nbeggen s tehri, ad s-nɛiwed aḥelles i ttɛebga imalen acḥal d leqrun-aya, ma ulac ad aɣ-yawi lmil, aneɣli s lqedd, ad neṛṛez anda ur nettnejbar…\nAmennuɣ-nneɣ ass-a mgal n tmucuha n wiyaḍ yettaɣen amkan s tehri di tmetti, d tigi i yekkaten ɣer wallaɣen sganent-ten, i yessedragen tidett, i yesderɣilen allen, i yettcuddun ilsawen, i yeskawayen ifadden, yettṛuzen tirga yelhan, yesnuzen irgazen d tlawin, yettbeddilen tudert s lmut ! Ass-a i neḥwaǧ d izumal-nneɣ, macci d wid n wiyaḍ, ara d-yerren tafat ɣef tutlayt-nneɣ d yidles-nneɣ, ar ad d-icerqen iṭṭij deg wallaɣen-nneɣ, ara yezzuzren tirga-nneɣ, ara igen tidett d lsas i tudert-nneɣ. I neḥwaǧ ass-a, d aṣṣaḍen-nneɣ, d izumal-nneɣ ad ten-id-nesekfel. Ih, init-asen ula d nekni nesɛa izumal ifazen, ula d nekni nesɛa imnayen, nesɛa igelliden d tgellidin, imusnawen d tmusnawin, igrawliyen d tegrawliyin, nesɛa irgazen d tlawin, ula d nekkni igenni-nneɣ yeččur d itran yettfeǧǧiǧen, iwumi sriɣ i yitran-nwen yesderɣilen !\nƔur-neɣ tasekla ifazen, d umezrɣuy uran-t tlawin d yergazen, Ɣur-neɣ ihi ifadden d iɣallen yeqwan wid ur yettruzen. Cemret i yiɣallen-nwen, tzemrem ad tawḍem s anga ur yewwiḍ yiwen, s tmusni-nwen, s lefhama-nwen, s ttrebga-nwen, s teqbaylit ara tawḍem. Ssalit ṣṣut-nwen, Sseɣlit awal-nwen: d win ifazen. Steqsit-tten ɣef wacu iwen-d-wwin ad beddlen yis tirga-nwen:\nInit-asen: Tamusni iɣ-d-tewwim d tafat berriken, Isebɣen allaɣen, iɣ-ireglen allen\nInit-asen: Tidett iɣ-temlam d tin yeskiddiben,\nInit-asen: D acu iɣ-d-iṣaḥen\nD tala n idammen\ni wulawen ifuden\nInit-asen: S wacu i ɣ-teswayem allaɣen:\nS tregwa n ssem;\nYesseɣren tafsut, tenɣa ijeǧǧigen.\nD acu iɣ-d-iṣaḥen: D ajenwi itesmesdem\nɣer wid i ken-yumnen\nNeɣ d lemkaḥel i trefdem\nɣer wid meẓẓiyen,\nAkken i d-frurxen\nMa d tilelli-nwen: D tin yesganayen, tessekna imdanen\nTerra-ten yakk d aklan.\nAss-a ur yelli wacu i nerǧa segwen, yegraya‑ɣ-d kan anebru i telkin-nwen ! Ad nenjer azduz ur yenǧir uḥeddad, ad s-nili d afus, At Rebbi as-d-gen lmendad.\nInit kan: Aqlaɣ da, mazal-aɣ nella. ad nili d iqbayliyen d wawal.\nPrevious articleYahia Challali le Luthier du Djurdjura\nNext articleMuqlet d acu yebɣa Weqbayli\nIẓerriwen 22 Dujember 2018\tAt\t10h06\nAqli dagi d aqvayli yeṭfen deg waẓar-is. Aẓar aqvayli d tutlayt-is, d idlis-is, aqaddar n wayeḍ.\nD acu id ifadden: « d iɣalen yeddukklen » ger-anaɣ s yeqvayliyen.\nI ḥemmlaɣ iqvayliyen yumnen s teqvaylit-nsen, wamag wid nni yeqaren deg wawal-nsen bli d ayla n wayeḍ ig lhan, d nnger ig vɣa i Tmurt n yeqvayliyen d tarwa n yeqvayliyen.\nMicipsa Nath Said 22 Dujember 2018\tAt\t10h12\nTanmirth a gma.\nIẓerriwen 18 Yunyu 2011\tAt\t15h48\nMicipsa Nath Said 19 Yunyu 2011\tAt\t5h36\nAzemni 22 Dujember 2018\tAt\t10h06\nYak azduz imug s wesɣar ?\nAmek ara t-id-yenǧer uḥeddad yekkaten uzzal ?.\nG.M. : qqaren ẓber (tailler) macci nǧer.\nTanemmirt a gma.\nyiwen kan 22 Dujember 2018\tAt\t10h12\nAheddad, d win ikkaten uzzal, s teqbaylit qqaren-as « amzil » meâna neqqar ah’eddad n wawal = issen ad immeslay. ah’eddad n lfett’a, maççi d uzzal i ikkat, d lfett’a. Awal n teqbaylit at’as umi ittuseqdac.\nAwal n « azbar », ittuseqdac gher uh’eddad, izebber uzzal ih’man s ufella n tawent irsen ghef zzebra n usghar, daghen gher ufellah’ izebbren ah’riq negh tizgi, akken ad tt-ifres ad tt-yerr d taferka.\nAzbar ur ih’ladj ara amehh’es’ (précision) akken kan bab-is ad izreb di ccghel.\nAnjar, deg usghar, ilaq umehh’es’ akken ad ittwaheggi wallal iwulmen ara d-izgen i ccghel am ufus n tgelzimt, tisilet, taqedduh’t…\nAzemni 24 Yunyu 2011\tAt\t2h26\nyiwen kan 2 Ctember 2011\tAt\t14h51\nyiwen kan 22 Dujember 2018\tAt\t10h09\nTanemmirt a Djidji, d ad’ris yeççuren d lemâani d wawal ukyis d wudmawen icebh’en.\nyiwen kan 2 Ctember 2011\tAt\t14h30


url: =sya ar 50\nVous Êtes Ici: Accueil → Sya ar 50 iseggassen\nSya ar 50 iseggassen\nMack Ait-Aoudia 6 juillet 2015 3 Commentaires aqvayli\nTimti ara ttwaliγ ak ayen iḍerun d uγref aqvayli assa d wayen izrin fellas iḍelli cqiriwaγ deg iman iw γef amek ara yili azekka. Dacut udem n uγref aqbbayli kra n 50 iseggassen si tura d asawen? D ayen ara nteẓẓu assa ara nγellet azekka.\nAssa aγref aqvayli illa kan. Akken walaγ ur iskir ara, ur yufi ara iman is akken ufan iman nsen kra iγarfan n umaḍal am uγref aglizi, afransis neγ almani. Tasekla mazal-itt s imi kan, ilaq ad tnadiḍ akken ad tafeḍ ungal s teqvaylit, iγmisen fiḥel. Tilizriyin sennig BRTV illan d ayla n Ssaâdi ulac. Wannag tinna n Llezzayer this 4 d tin n usneslem kan. Tameslayt tuγal di ṭṭarf u myal ass ttqejjiment degs tutlayin nniḍen. Macci d yiwen wawal macci d sin iseqdacen medden mi lliγ meẓẓiyaγ tura ulac iten, fernen asen medden wiyaḍ s trumit neγ s taâravt. Amedya: yagi yuγal d déjà, Timi tuγal d laâyun, akud yuγal d leweqt, uqem ikkes as amkan xdem.\nAqvayli assa ur ittneḥsav ara. Ulac di tmurt n Llezzayer Aqbbayli. Illa kan ma isbbur tanekkit tazzayrit taâravt tineslemt. Win ur nezmir ad yidir d ayen illa, ur nezmir ad asnerni deg udlis-is iteddu ar nger. D aya i γef assa Aqbbayli atan gar ibbardan: win ara t yawin ad ilhu d yiman-is ad isbbed awanek d wayen ara iḥarbben fell-as d win daγen ad isebbken am akka illa tura u ad ittufettet, ad ittfezziâ cwiṭ cwiṭ alma inger.\nIlaq as ad yaγ yiwen di sin ivardan agi. Afran akken nniḍen ur illi. Ad yufrar ad igem neγ ad ittwarmel ad ifsi.\nAṭas n Igawawen iγ d-iqqaren anecta ur d-iḍaru ara imi si zik n zik nni d nekni nezga d amennuγ d uccaqlal γef tnekkit nneγ. Tameslayt nneγ tzegred macci d yiwet n talit, temnaâd i macci yiwet n twaγit. Anecta s tmeṭṭut teqvaylit id-isksrayen tarwa-s s teqvaylit. D nettat i d imcidi iccuden idelli ar wassa. D nettat i iḥuden idles nneγ imi tefka-t i mmis d yellis ad t refden akken nutni daγen ad t id-jjen i tarwa nsen. Akka wa ittak-it i wa almi iγ d-ewweḍ assa.\nMaca assa tveddel tegnitt. Tameṭṭut taqvaylit macci am zik i tella assa. Acku zik ur teγri ara tessen kan taqvaylit. Assa tameṭṭut taqvaylit sγren as taâravt d ttrumit. Tuγal teγra. Tura mi nekni mazal aγ nettwaḥres, win iγran seg neγ, iγra idles medden s tmeslayt n medden. Ihi tameṭṭut taqvaylit sya d afella re tettzmir ara ad tḥud taqvaylit. 50 iseggassen akka d assawen, ma ur nveddel acemma assa fell-aneγ, ad t nger teqvaylit. Win icuken ur d-ḍerru ara ad issel i iman-is amek ittmeslay assa. Win iγilen d awal kan ad iâred ad irfed awal s teqvaylit γef kra usentel ad iwali d akken ivda nger assa. Acku ur ittfaka ara sin wawalen mi ara d-ṭṭarḍeq s tefransist.\n50 iseggassen d assawen, di 2075 at Yiraten, at Wacif, at Yanni, at Jennad, at Mengellat, at Yahya, at Yellilten d wiyaḍ nniḍen, ad ttemsawalen s tin n Bexta. A nuγal a nesâu atmaten gar iγerfan n Umma. Am arezg nneγ. Ilha neγ diri-t wanect-a imi neẓra ar din i nteddu akken avrid nevγu neṭṭef it ad iskar. Maca ma nenger ad tettuγaḍ cwiṭ talsa, ad run imezwura nneγ deg iẓekwa, ad ttin timedlin.\nmuh 6 juillet 2015 à 13 h 25 min & middot; Modifier\nAzul, d tidet, wissen amek ara yili uzekka-s, ma ur tesεi ara wid ar att menεen assa, issefk awanek a tt irfed, i wakken a tt γrent tsuta ara taf azekka a tt snernint, uluc akk araji deg wayagi,\nTamawt: acimi « v » terriḍ d sin « bb »?\nMack Ait-Aoudia 7 juillet 2015 à 3 h 52 min & middot; Modifier\nazul a Muh,\nD aseγti izeglaγ cwiṭ. Icceḍ iyi …unasiw! Tanmirt imi terriḍ lmendad-ik.\nMa d ayen nniḍen ak iniγ kan tidett: akka ttwaliγ timsal assa, ur umineγ ara a nidir akka sya ar 50 iseggassen. Kukraγ tikli n wakud a gma!\nmuh 7 juillet 2015 à 11 h 48 min & middot; Modifier\nazul a Mack, d ayen ilhan i d-ewwin imagraden inek, meqqar kecc teccureḍ aγ tiṭ s tafat, imi s waya i nezmer a nelmed, ama d timsal ama d tira, ad icreh wul ammer daγen wid yessnen ad arun, a d-arun ar wesmel agi, akken a nelmed akk, ama d tira, ama d awal n teqvaylit, imi ttawil n tiliẓri ulac, iggra aγ-id ttawil agi agernet, wagi daγen d ttawil wis sin, nezmer deg-s a tt nesnerni, ma tennerna assa, azekka a tt-id afen ineggura, ihi ma neddukkel a tt nerfed, nezmer a d-nerr tavγest d yiseγ i dderya nneγ, iwakken ur ttuγalen ara d ayen nniḍen, d wagi i d avaγur meqqren i tutlayt nneγ.


url: =Mack: Imγaren > Imyura > Tullizin\nYiwen wass ufiγ-d yiwen umγaṛ n taddart nneγ eqqim deg yiwet n tiγilt γef teblaḍt, ṭarf n taddart, iẓiẓin iṭij u nniγ as :\n- Azul a dda Yidir !\n- Azul a mmi ! Ternam aγ-d tura azul-agi wissen ansi !\n- Ilaq a dda Yidir ! Nekwni s ineggura yagi nebγa nuγal s izsuran !\nIḍsa tt-id dda Yidir, iwexxer ibiri γef unyir-is, ikmez taqacuct uqerruy-is I deg bedden sin wanẓaden imellalen u erra yi-d :\n- aha kan a mmi ! Dacu ar ak inniγ tura γef izsuran ! D tawat I ittnadin fell-asen macci d lazs !\nImiren ur gziγ ara dacu I ibγa a yi t-id yenni s tawat d lazs, dγa bernaγ as awal :\n- atan yeḥma yeṭij ass-a xas akka iteddu ad iquc uqarquc !\n- Yeḥma a mmi. A wi yufan akka akw assegwass. Asemmiḍ ur as nezmir ara s yemγaren. Nettemɛuɛud am yizzan ma d-ixamer ugris !\nDγa qqimaγ ar tama n dda Yidir ugar n tiremt (azal n kuzs n termilin) u nemmeslay γef aṭas n tlufa : tudart, aγrum, aγilif, temzsi, tewser, tamettant, tayri, tugdi, tarwa, tasuta n wass-a, tilufa n taddart, atg.\nU ussan-a, ewweḍ iyi-d yir imesli : immut dda Yidir. D aya I γef d-mektaγ akw d wayen I γef iyi-d immeslay, d wayen I γef iyi weṣṣa assen. U aql-i am win ssakwin s waman semḍen, am win iccan ibeqqis s amyeg yerna ur tyuḥtam. Ayen ? Acku ukwiγ d yiwet n taluft ur walaγ zik imi, am tugett n medden, ur rriγ ara lmend-iw γur-es : Dda Yidir d tezyiwin-s id-illulen deg issegwasen 1915 ar 1940 ires fella-sen ṭaqa n lemṛar d umarti atrar d-yuγen γef tmurt nneγ. D nutni I iɛebban amur ameqwran n ugrireb d uγilif yeddan d tudart. Tella-d γur-sen macci yiwet macci snat n tlufa u gren irebbi I macci yiwet macci snat n temsal.\nIllul-ed dda Yidir d wid tezyiwin ines deg tallit I deg tudart teqmeḍ, tetteddu di diq d uxessu.\nAmehras afransis sufella, tikli n tdamsa illan teṭṭef cwiṭ temdarkal u neγ teγli akwya.\nTadimt yerra Uṛumi γef medden tuγal asen d aleqqac deg urkas, d aṛejjaq di tgarjumt. Imawlan n tmurt kmumsen di ddin n Inselmen akken ad qarɛen Aṛumi. S ubrid-a I γilen ad agwin I umahras aḥeggi n udlis nneγ ar win-is. S wakka γilen ad ilint tlisa gar asen d Uṛumi maca ur ukwin ara belli s idles awerdan diγen is kkren I win Uṛumi. S udlis ar d-yeqqimen tameddit I win nsen s ufella s wedda. Ur ukwin ara d yiman nsen belli asekcem id skecmen adles n Uɛrab d asbedi tesbedden am tagwest mgal acengu afransis illa issarkay tegnitt.\nMaca amehras γur-es I tella tsarutt. Tiddas d-snulfan imesdurar ad as tturaren, ur tsumant ara, ur teqriḥent ara. Netta ilha deg useknu n medden alami tenfa talwit, qqucent tfarkiwin, tenta tugdi deg ulawen. Yuγal Uzwaw am uγarda n lǧama : Laẓ d usemmiḍ. U akw wid d-illulen, idren di tallit-nni, ẓran dacu I d tikli ḥafi, dacu-t laẓ, dacu-t usemmiḍ n tizi, dacu-t ugrireb, dacu issaγay urkaḍ deg ulawen. Imeẓyanen tukar asen tegnitt temẓi, imγaṛen uysen laxart, irgazen d tlawin uγent-tent s ukemmed u gzan dacu I teswa tlelli d ucali war tugdi.\nDda Yidir inna yi γef anect-a : « werǧin draγ am imeẓyanen n wass-a. Seg wass-mi imden fell-i 6 isegwassen d nek d amahil ar idisan n baba akken a nessiweḍ u di tallit-nni macci fell-i kan. Tuγ-ed akw γef medden yir tudart. Maca nekwni s wid meẓiyen imiren ahat nuγiten ugar maca ur nuki ara yis.»\nAss-mi isennan kra isegwassen fell asen, wissen, γef tugett deg sen, ma yella zemmen 10 neγ 15 d asegwass, turag-ed tallit n wakway deg annar asarti. D nutni diγen, imi llan wid seg sen iγran deg iγarbazen (di lakulat) iṛumyen – u nezmer ad d-nenni γur-sen arezg- id-issembawlen annar-a asarti is issawḍen sγarsen-d azarug I tmurt (ccan wiyaḍ ass-a). Maca send ad d-yawweḍ wassen n 5 di yulyu, ass-en n tirga, ddan yir tikli, ssufrin yir assufri, agrarben yir agrireb.\nBdan amennuγ s tsartit fuken-t s ubeckiḍ. Gren as irebbi I wayen illan ar ṭaqa n medden imiren d awezγi : ttrad mgal tamurt tamahrast iten yugaren s waṭas, iten yeǧǧan ar deffir macci s kra.\nS tirrugza, s tissas nnuγen, ttewten, ttwaregmen, ttwasusfen, twaṭurṭurin. Aṭas deg sen daγen inγan u id-iǧan igujilen d tuǧal. Lḥasun, yezri γef iqwerray nsen ayen yezrin γef umcum !\nLlan-d daγen seg sen, u yessefk a t-id nenni, yir sekka. Ufraren-d, imi ttrad issufeγ-d ayen ur nelli deg umdan, kra iterrassen izenzen atmaten nsen s sin ibardan amgaraden.\nAmezwaru d wid iddan d Fransa u nnuγen ar yidis-is mgal atamten nsen. Zzenzen, uγalen d « tibriqin Iṛumyen » akken isen iqqar dda Yidir.\nWis sin d wid izenzen atmaten nsen s ubrid asartan. Nnuγen, mdarkalen u tagara ziγen γef yisem n Uɛrab d tneslaemt itt-seqqan. Kra seg sen ssawḍen almi nγan deg atmaten nsen d-yudren imiren tameslayt nsen. U ar ass-a n wussan llan seg sen, am Wayt Aḥemd, isberbiken deg izugar nsen, ittqejjimen di tbardiwin nsen am yeγwyal γef yisem n wid iten irekben iḍ-li d wass-a.\nMa d tugett seg sen llan d irgazen. Wid iqqal Uṛumi neγ wid d-iqqimen seg sen segmi ikfa ttrad, kren as daγen I yiwen umahil anecet-ilat : tamurt teγli, tedrem, terka u kra yellan ilaq ad yettuɛawed s wadda.\nMi d-ḥellan tamurt, mi d-sγarsen azarug, mi ifra ttrad unagen. Qreqren Irumyen, ssufγen ten yir tufγa u teffeγ asen tmurt afus akken. Xas akken ttrad n 63-65 erra yasen-d asirem, maca di tidett d yir asirem acku wid illan γef tqacuct ukabar Iγalen Inemlayen irefden abeckiḍ (qaḥqa) negfent tektiwin nsen, nzant tmelγiγin nsen I ucengu. Aqerruy ukabar issawal akka, wid ifγen s adrar, wid illan ukwessar ssawalen akken nniḍen, γilen ayen nniḍen, ttnaγen γef wayen nniḍen. Dacu kan ur siγwzifeγ ara awal γef anect-a acku ur ili ara d iswi n usebtar-iw. Ma d win iran ad igzu, ad iẓer amek ddant temsal di ttrad, amek t-tuγen s ukemmed imesdurar ad iγer Adlis n Muḥand Amaziγ I wumi isemma : Amarezg I wid ur neẓri (Heureux les martyrs qui n’ont rien vu.).\nSi 1965 d asawen, wid I wumi ur brinen ara taɛenqiqt isardasen n ANP iḍfer Iṛumyen iqqarqar kra iseggwasen seld ttrad wis-sin. Mi ewwḍen ar Fransa, gγer lminat n ugafa ezzin udem, nutni d iwardanen d-yusan si tPulunt (Pologne) d igellilen n Fransa tewwet tudart ar udrar n wafud yir tiyita. Wiyaḍ ar lluzinat deg ijufar n Paris d waddaren nniḍen.\nXarttum yiwen nsen akw. Kerzen yis-sen. Ulac tin ur srewten akken ad d-ssisen aγrum I tarwa ǧǧan di tmurt. Ksen I yiman nsen, fkan-d s ixxamen nsen. Dren yir tudart gar wid-nni qraqren si tmurt nsen u imiren tuγ tiyita mazal-tt taḥma, diγen-netta aṭas Iṛumyen isen iṭfen ḥanun zanun fell-as!\nAgur I ussegwass, rezzun ar tmurt. Ssefqaden s axxam u sekcamen tumart I tarwa d tlawin s tqaqacin, arazen d kra usurdi.\nMi d-bda temlel γef uqerruy, mi teγli tezmert temecc, ewwḍen d imγaṛen inejmaɛen-d γer tmurt, ezzin-d s wudem ar wakal iten id-isekren. Kra kkan akk-in I yilel, mi d-usan ufan-d wid ǧǧan ur yelli ibedlen fell-asen. Kan akken d igellilen, kan akkan ttwarekḍen. U d nutni diγen, s ipursyunen, imi d-tewwi, imi tettunefk ad sidren, ad ssisen aγrum I tlawin d tarwa xas ewwḍen d irgazen. Tamurt tquc, tadamsa d tirga kan, d awal kan, amahil d aγlaγal kan, am tawkilt, sellen medden yis u netta ur yelli.\nTura, ṭaqa n wid idren seg-sen ar ttemɛuɛuden di tudar. Ccuren tiblaḍin γef tγaltin u ttnadin kra inneẓiẓen n yiṭij ad cebṭen tibardiyin nsen iḥfan. Tarwa, tikwal refden-ten, tikwal ewwin asurdi d ipursyunen u unfen asen d yiman nsen, d iγweblan d-zzuγur tewser si temẓi.\n- amek a dda Yidir, atan nezzi-d akw I temsal assa ! is nniγ I dda Yidir mi id-ikfa awal.\n- Nniγ ak a mmi, timsal macci d ayen imi nezmer ad nezzi. Nettawi kan awal γef ayen ẓrant wallen d wayen I wumi isusem yimi !\n- Dacu ar texdmeḍ a dda Yid ?\n- Ur illi imi nezmer a t-nexdem. Nek teǧǧa yi tezmert, iǧǧa yi wakud, tessexnunes iyi tudart maca imeṭṭi ur illi. Ttruγ γef ayen izrin maca ugadeγ ayen id-iteddun ! Atan ihi ddak Yidir anda I illa. Am akken is inna umedyaz aqbur : Limer d-ttuγal temẓi. Telli nek as dduγ akken nniḍen u tikli iffeṭiwej ad tt-ttuγ.\nNek kraγ mi wallaγ dda Yidir inuγni acemma, netta irra-d γef unyir-is ibiri, eger-d nnehta, iγum iman-is s tcuḍaḍ ubarnus-is u inna s leḥnana:\n- Ruḥ a mmi ruḥ.\nsγur Mack A.A.


url: =Missi yeggur ad d-igg ijjen usiweḍ ad dag-s yini min ɣa yegg | Le RIFAIN\nMissi yeggur ad d-igg ijjen usiweḍ ad dag-s yini min ɣa yegg\ntala: Sphera Sports\nInni ittexsen tcamma n uḍar merra tiṭṭawin-nnsen aqqa-yent ɣer Barsiluna. Ttrajan min ɣa yegg Missi ma ad iqqim niɣ ad yuyur. Asit n « Sphera Sports » yegg-d x twiter belli Missi ad yefsar di tseɛɛatin i d-igguren min ɣa yegg deg yimal-nnes aked Barsiluna.\nKlup n Barsiluna, yenna-d belli s tidet ila asiweḍ qa yettwaru nican. Yeggur ad d-yeffeɣ di tseɛɛatin-a i yeqqimen. Arradyu n « SER Catalunya » inna-d belli asiweḍ-nni i d-igga Missi ad zzay-s d yerr x « lliga » Taspanyut, ɛawed ad dag-s issiwel x yimal-nnes aked Barsiluna.\n« Lliga » taspanyut ttuɣa izwar-as tenna belli nettat tus-d aked kippu n Brasa. Teqqar belli mala ixes Missi ad yuyur x Barsa ixess-as ad ixelles 700 Melyun Yuru.


url: =Ad tettwaseqdec tmaziɣt deg yal tasga n uwanek - La Dépêche de Kabylie\nAccueil Tamazight Ad tettwaseqdec tmaziɣt deg yal tasga n uwanek\nAd tettwaseqdec tmaziɣt deg yal tasga n uwanek\nTelḥa tutlayt n tmaziɣt asurif meqqren ɣer sdat s uḥelli-ines i uzref n useqdec n tutlayt n Yimaziɣen n Lmerruk deg yal tama n tmurt d yal tasuddut tunṣibt i ileḥḥun di tmurt.\nMbeɛd isalli i d-yeffɣen ass n 10 yunyu 2019 s lvuṭ n yimazanen (les députés) n Merruk ɣef usaḍuf i d-yeqqaren ilaq ad yiwsiɛ usemres n tmaziɣt u ad yili deg yakk akal n tmurt. Tazwara, deg tdebliwin d yiɣerbazen, syin ad yaweḍ ɣer tsuddiwin-nniḍen.\nDeg uḍris i d-yeddan deg usaḍuf; “Imerrukiyen zemren ad d-ssuffuɣen leɛqud n tissulya, tikarḍiwin n tumast, ttesriḥ n yinig d tkarḍiwin n tenhart s tutlayt n tmaziɣt”. Aquddim-nniḍen daɣen i yesferḥen buhan Imaziɣen, d akken ad yili uselmed n tutlayt-nsen deg yakk iswiren n uɣerbaz u deg merra akal n tmurt n Merruk.\nDeg teɣdemt daɣen, ad yili usemres-ines deg yiskasiyen i d-yettilin din. Ula deg yibeyyiten n lbanka d yidrimen, ad tili tmaziɣt deg-sen, dima ɛlaḥsab n uḍris-a i d-yeddan deg usaḍuf. Annect-a merra i d-nebder, yettuneḥsab d tarnawt, ma d tidet ad yessers udabu azref-agi n Yimaziɣen deg unnar, ad t-yeḍfer s telqey deg yal taɣult. S wakka, nezmer ad d-nini tamaziɣt telḥa aḥric meqqren deg tikli-s. Akken ara yili d abaɣur i Yimaziɣen n tmazɣa d wid n tama-a ladɣa, imi ad izmiren ad smersen tutlayt-nsen war akukru deg taɣulin merra, ad yesnerni lebɣi-nsen deg ufaris s tutlayt-nsen.\nDge yiwet n teɣbalut taddadant n leḥsab i d-yellan deg useggas n 2004, teqqar-d belli 8 n yimelyan n Yimerrukiyen, yeɛni 25 % n yimezdaɣ n tmurt-a, ttutlayen yal ass yiwet gar kraḍ n tantaliwin timaziɣin n tmurt. Isalli-a ad yili ayɣer ala, d tamsirt i yiduba n tmura-nniḍen timaziɣin, ladɣa tamurt n Lezzayer d tin n Tunes. Acku asaḍuf neɣ aḍris unṣib n uwanek yuḥwaǧ asrusu-ines s tidet deg unnar. Mačči akken i d-yella deg tmurt n Lezzayer deg useggas n 2016, mi tuɣal tmaziɣt d tutlayt tunṣibt, maca ulac ayen i d-iḍefren ayagi di tilawt, imi d aɣebbar s allen.\nArticle précédentAmaynut sɣur TQ5!\nArticle suivantTaseqqamut n taddart: Yemmut umɣar, yegla s ṭṭamen


url: =Amsebrid > Imyura > Tullizin\n-- Ay amsebrid i d-yuɣalen, acuɣer i tkerseḍ anyir, acuɣer i tmedleḍ allen, tezziḍ udem-ik ɣer deffir ?!\nUr tufiḍ ar ass-a, ayen akken i tettnadiḍ, neɣ tḥemmleḍ lmeḥna, tḥemmleḍ ad tettcaliḍ ?!\nẒriɣ-k ilindi lweqt-a, di tegrest mi qessiḥ usemmiḍ, tessutureḍ lehna, deg ijifer-is ad teddariḍ, deg uɛebbuḍ ur tecliɛeḍ ara, ur iban ma telluẓeḍ neɣ terwiḍ !\nDeg wallen-ik yiwet lbaḍna, teddukul yid-k anda ma telliḍ, ur iban deg-s kra, meqqret ay amsebrid teḥṣiḍ, ay amsebrid qqim da, ahat tikkelt-a teɛyiḍ ?!\nUgadeɣ ad taker lmut, tarwiḥt-ik ger iberdan, uqbel ad temlil tafsut, tin ideg cebḥen wussan, ugadeɣ asemmud a k-ifut, ad tendemmeḍ ɣef wayen i k-yeǧǧan, ay amsebrid i idlen tagut, mel-iyi-d d acu i k-yecqan !\nIni-yi-d d acu i teẓriḍ, di yal taddart i tkecmeḍ, ansa akken i d-tekkiḍ, acuɣer din ur teqqimeḍ, din anda akken iḍelli i tensiḍ, acuɣer mi d-yuli wass trewleḍ !?\nAy amsebrid lli-d imi-k, ini-yi-d kra imeslayen, anef ad sleɣ i ṣṣut-ik, ad gzuɣ d acu i k-yuɣen, mel-iyi-d tadyant-ik, ammer deg-s udem yessefraḥen !\n…Amsebrid izemm allen-is, amzun yeṭṭes d netta yuki, tuli nndama udem-is, ɣef wacu yendem ur yeẓri ! Leḥzen yekres anyir-is, deg yimi-s rẓagit nnhati!\nAmsebrid i yelsan ijerbuben, yeɛkef weɛrur-is yeɛya, ẓẓayet ttɛebga i s-ssbubben, ɣas ma ur yeddim kra, d ussan i t-irekben ttnernin ur nqisen ara! Tifexsa lsant iḍarren, seg wudem terwel taḍsa!\nAmsebrid ur yessawal, tutlayt-is d nnhati, yes-sent i iẓeṭṭ awal, ulamma izemm yimi, deg wul-is frant temsal!!\n-- Ay amsebrid wi k-ilan, ansi d-yekka uẓar-ik?!, seg-neɣ neɣ seg-sen kan, neɣ d wayeḍ laṣel-ik?!! Ay amsebrid i yeɛyan, efk lehna i yixef-ik!\n…Amsebrid d-yusan si lebɛid, d awḥid ur yesɛi lwali, yernu ass-nni d lɛid, tumert tezga ɣef medden irkelli, netta yensa i usemmiḍ, yernu ur s-d-iṣaḥ imensi, fell-as yettiɣzif yiḍ, tafejrit ur d-teflali, ul-is yettijjiq yettɛeyyiḍ, meɛna ḥedd ur s-d-yesli!!!\n-- Ay amsebrid ayen akka? Efk-as lehna i terwiḥt, bru-yasent merra i tlufa, ammer a k-d-tḍes teswiɛt! Ay amsebrid anef i timerẓuga, af-as-d i wul-ik talwit!\n…Amsebrid mačči n da, yugi ad yefk laman, yeffer deg wul-is lbaḍna, yugi a d-yini d acu i t-yecqan, tasusmi-s tcerreg asigna, tezger akin i igenwan, ɣas yessusem maɛna…nekk ẓriɣ tasusmi-s d anzaten!!\n-- Ay amsebrid a k-id-steqsiɣ, ttxilek ur yi-teffer ara, sel kan i wayen ara k-d-iniɣ sɣur-k ttrajuɣ turda, mel-iyi ma yella gziɣ, neɣ tigzi-w a ziɣ d tuccḍa!\nAy amsebrid nekk nniɣ, kečč tettnadiḍ awezɣi, ayen akken ula d nekk ttnadiɣ, asmi akken i ssneɣ tayri! Teǧǧa-k targit ttwaliɣ, tedda d wussan n temẓi, kečč teṭṭafareḍ-tt a ziɣ, tugiḍ ad tamneḍ dayenni!\nAy amsebrid ssneɣ-k, ɣas kečč ur yi-tessineḍ ara, ɣas ur d-tenniḍ fehmeɣ-k, tezdi gar-aneɣ lmeḥna, ini-yi-d ma yella ḍelmeɣ-k, neɣ d ṣṣwab wayen d-qqereɣ akka?!\n…Amsebrid ur d-yenni, ur yessin ad yemmeslay, ur yessin ad yelli imi, ur yuɣ tannumi deg wawal yesseftay, amsebrid iḥemmel tasusmi, d nettat iɣef yessefray!\nAmsebrid yessusem, ur d-yenni ma d tidet neɣ d tuccḍa, ayen i isell d wayen yeẓra yeggugem, ur t-id-yettader ara, amsebrid amek ara yexdem, atan yuli wass tura?! Yezdi lqedd-is yeddem, ɣef tuyat-is lmeḥna, yektal abrid ɣas yessawen, ur yeẓri ula anda!!!\ntamazight - Tinin-is...\nTanmirt taεlayant i weltma (neγ gma) Tanaslit ,ad ak_yeεfu yillu\nAnwa iyyu-agi a d as-yeεfun?\nDacu texdem εni?\nmuhabdiki - Tinin-is...\nAzul a yiwen,\nA keččini, ar am ackik, im' i γ-id-tesenṭṭaqeḍ, tenniḍ-ed: D acu, i texdem? anwa iyyu agi ar s-yaεfun...!\n... aaah..,ammer, akk Imaziγen ssnen ad arun ad eγren Tamaziγt am Tnaṣlit, tilli tura, yeṣṣaḥ-itt-id wexxam,\nam nettat am tiyaḍ ur tettilli yara d amsebrid yeddan ḥafi di tegrest, tedduri, tessader aqerru, εerqen-as lehdur ger medden; Ma di ṛṛebbiten! Yal yiwen amek isen-iqqar:Wa iyyu, Illu; ṛṛebbi, Allah, Jihuva,Dieu, God, ar tigra;Maca, zik akken i d-qqaren γef Imaziγen:\nYal taγawsa, fkan-as Ayuc, am useklu, adrar, ifri, tiliwa n waman, iṭij, akal, deg wasmi, i sen-yessuli, Ugellid Tacfint tiγremt imi yeqqar Marakec, zeεma, mara ayucen uγalen d yiwen: Yakuc\nΣni, terfiḍ fell-i? mi k-in-nniγ, am acki-k,\nnekk ar γur-i, awal agi yelha, am win ara yinin:Kečč am lexrif, am tamemt, neγ, d argaz lεalli, awal-is, smuzguten-as medden, tteddun yid-s ar wegraw,\n(Win i d-issegrawen agdud);\nAnaγ a gma, tasusmi diri-tt? aql-iyi, am win yettrajun Ayiwen. Suref-iyi, ma yella deg wawal nniḍen, daγen, i ccḍeγ.\nssneγ ameslay-agi, gziγ daγenanamek-is, tanemmirt!\nIhi kkes ugur γef wul, di tmurt n yeqbayliyen i d-kkreγ, ṛwiγ aḥnunef di tejmeεt.\nAwlawal - Tinin-is...\n"win yettagaden yiwen,\nur yettagad yiwen;\nma teddiḍ d igawawen, γer zdat ad ak-d-ssemγin imeẓẓuγen, γer deffir ad ak-d-ssemγin acciwen" I yenna Ccix Muḥend (kra ur t-ḥemmlen ara dagi!)\nNniγ-ak! A Yiwen-agi d amcum i yugaren imcumen!\nIhi, tfra tfuk, a gma a Yiwen, ul-iw yuγal ar wanda nniḍen, wissen ma mazal tajmaεt nni n zik? anda, llant tiktiwin imezwura-nneγ, amdya:Tidak n wAksil yemuten deg uwines wis sa, γef iṣuḍaf d wansayen n Tmurt. (Neγ tura yeγli wezger aḥlima) waqila, tura uffan-d abrid Iεuqbiyen! i wakken, ad beddlen akk ayen i d-yeqqimen,\nazul ay Awlawal: mačči d Igawawen i ttuggadeγ, ad wigi nniḍen, m'ara nehzel kan ad d-γlin fell-aγ am igerfiwen; i laεnaya-ak: a Ccix Muḥend Welḥusin, S awawal idekkem, yiwen uεuqbi di Mezγena, winna akken i s-yeqqaren, lğameε n Sidi Abdereḥman, d leḥram ad tzurem neγ ad tẓalem deg-s. Acku ddaw-as, εeddan ijaεbuben n waman iwesxen; Ccix Muḥend, Yenna: netta aεebbuḍ-is yeččur d ijaεbuben iwesxen, yernu ihedder-aγ-id γef ayen yelhan neγ diri-t\nvuvker - Tinin-is...\nTidett tqereḥ lekḍeb ijereh...amesebriḍ yextaṛ tasusmi, im-i yal yiwen amek yettmeslay u yeqer d nek(ni) kan i yesεan azref, γer γurneγ id tegra tidett...amesebriḍ adyili εarqenttas ggar n kunwi d nutni...lemmer ttarun wid ur neγṛi, tili gedac n ttemsal ar adesefrurin...\nTanemmirt a Tanaṣlit.\nzerari - Tinin-is...\nmexluf - Tinin-is...\nTanemmirt i tnaṣlit γaf tinin-is di tullist. Tanemmirt, acku grabent-ed annect-a n tiktiwin d yiwenniten s γur-neγ.\nAḥuddu aḥunnu fell-aneγ